Selain Kepal Nasi, Ini 11 Petua Boleh Cuba Jika Tercekik Tulang Ikan!

Tercekik tulang ikan secara tidak sengaja adalah perkara biasa untuk terjadi semasa sedang menikmati makanan. Pun begitu, tulang ikan yang tersangkut pada tekak boleh menyebabkan kesakitan dan ketidakselesaan.

Jangan bimbang, Hello Doktor ada cara untuk membantu anda mengatasi keadaan tersebut. Ayuh teruskan pembacaan anda.

Untuk mendapatkan lebih banyak info tentang Kesihatan, sila dapatkannya
di sini.

Apa rasanya tercekik tulang ikan?

Jika terdapat tulang ikan yang tersekat pada tekak, ia pastinya mengundang ketidakselesaan. Anda juga mungkin akan mengalami gejala berikut:

Rasa kesemutan atau tercucuk-cucuk pada tekak

Sakit tajam di tekak

Bengkak pada bahagian tekak

Batuk

Kesukaran menelan
 atau aktiviti menelan menyakitkan

Memuntahkan darah

Tercekik tulang ikan? Ini cara untuk mengeluarkannya

Sebelum melakukan pemeriksaan doktor, anda mungkin ingin mencuba beberapa rawatan di rumah ini untuk mengeluarkannya.

1. Marshmallow

Kedengaran aneh, tetapi marshmallow mungkin apa yang anda perlukan untuk mengeluarkan tulang daripada tekak.

Kunyah marshmallow sekadar untuk melembutkannya, kemudian telan dalam satu tegukan besar. Bahan melekit dan bergula boleh mencengkam tulang dan membawanya ke dalam perut.

2. Nasi

Petua ini merupakan amalan turun-temurun yang paling biasa dilakukan oleh kebanyakan daripada kita jika tercekik tulang ikan.

Apa yang perlu dilakukan adalah dengan
mengepal nasi
 sehingga membentuk bola bersaiz sederhana besar – ikut kesesuaian mulut, okay? Kemudian, telan perlahan-lahan agar tulang yang tersekat p
ada tekak
 akan turun ke dalam perut.

3. Minyak zaitun

Minyak zaitun
 adalah pelincir semula jadi. Jika terdapat tulang yang tersekat pada tekak, cuba telan 1 atau 2 sudu besar minyak zaitun.

Minyak ini seharusnya dapat melapisi tekak dan tulang itu sendiri, menjadikannya lebih mudah untuk anda menelan atau batuk bagi mengeluarkannya.

4. Pisang

Seperti marshmallow, pisang juga dikatakan boleh membantu ‘memegang’ tulang dan menariknya ke dalam perut.

Ambil
sepotong besar pisang
 dan tahannya di dalam mulut untuk tempoh sekurang-kurangnya 1 minit – ini bagi memberikan ia peluang untuk menyerap
air liur
. Kemudian telan dalam satu tegukan besar.

5. Soda

Minuman soda berkarbonat
 juga boleh dijadikan sebagai cara untuk menyingkirkan tulang yang tersekat pada tekak.

Ini kerana apabila soda memasuki perut, ia akan membebaskan gas. Gas-gas ini akan membantu menghancurkan tulang dan membina tekanan yang boleh mengeluarkannya.

6. Roti dan air, kaedah boleh dicuba jika tercekik tulang ikan

Roti yang dicelup dalam air adalah antara tip boleh dicuba untuk mengeluarkan makanan tersekat pada tekak anda.

Caranya dengan merendam
sekeping roti
dalam air selama seminit, kemudian ambil sepotong besar dan telan keseluruhannya. Kaedah ini meletakkan berat pada tulang dan menolaknya ke bawah.

7. Roti dan sapuan mentega kacang

Tidak suka untuk mencicah roti dengan air? Tidak mengapa. Anda boleh mencuba roti yang disapu dengan
mentega kacang
 pula. Ia berfungsi untuk ‘menangkap’ tulang ikan dan menolaknya ke dalam perut.

Gigit roti yang telah disapukan mentega kacang dalam saiz sebesar yang anda mampu dan biarkan ia mengumpul kelembapan di dalam mulut sebelum menelannya sekali gus. Pastikan terdapat
segelas air
berdekatan anda!

8. Batuk dengan kuat

Batuk adalah mekanisme pertahanan pertama badan untuk melindungi daripada kelainan pada tekak dan
saluran pernafasan
. Ia akan menghasilkan kuasa udara yang kuat untuk mengeluarkan benda asing pada saluran pernafasan seperti tulang ikan.

Jadi jika merasakan terdapat tulang yang melekat, anda harus membenarkan refle
ks bat
uk ‘menunjukkan kehebatannya’. Ia boleh membantu melepaskan tulang pada tekak dan menyebabkan kelegaan serta-merta.

9.
Milkshake
 atau
smoothie
 pekat

Minuman pekat seperti
milkshake
 atau
smoothie
boleh membantu menolak tulang yang tersekat pada tekak – terutamanya jika diteguk dengan kuat.

Minuman ini mempunyai kelebihan tambahan iaitu kesejukannya yang dapat meredakan sebarang kerengsaan atau ketidakselesaan disebabkan tulang tersebut.

10. Berkumur air garam suam

Tip ini amat berguna jika tulang ikan yang tersekat berada pada bahagian atas tekak.
Gerakan berkumur
 boleh membantu mengecut dan mengendurkan otot esofagus, supaya tulang boleh terkeluar dengan sendiri.

Air garam pula boleh membantu meredakan sebarang kerengsaan atau keradangan yang terjadi.

Campurkan
1 sudu teh garam
 bersama secawan air suam dan kacau sehingga larut sepenuhnya. Berkumur selama 30 saat dan ludahkan airnya. Ulang kaedah ini sehingga anda berasa lega.

11. Tunggu ia turun dengan sendiri

Dalam kebanyakan kes, ketidakselesaan yang dirasai mungkin bukan berpunca daripada tercekik tulang ikan. Ini kerana semasa tulang tersekat pada tekak, ia mungkin telah menyebabkan kesan keradangan dan kerengsaan.

Kesan tersebut mungkin masih dirasai walaupun tulang telah berjaya dikeluarkan daripada tekak. Jadi anda mungkin boleh menunggu beberapa jam untuk menentukan sama ada tulang masih tersekat atau ia disebabkan kesan kerosakan tisu ringan.

Perkara perlu dielakkan

Amat penting untuk mengelakkan daripada mengorek tekak dengan sebarang jenis peralatan rumah atau jari untuk mengeluarkan tulang – terutamanya jika ia tidak boleh dilihat.

Luka kecil pada tekak atau
dinding esofagus
 boleh menyebabkan lebih banyak ketidakselesaan dan meningkatkan risiko jangkitan.

Baca juga:

Pemeriksaan doktor jika tercekik tulang ikan

Biasanya masalah tulang yang tersekat ini boleh dirawat di rumah dengan menggunakan teknik di atas. Tetapi anda perlu mendapatkan rawatan segera jika tip tersebut tidak berkesan atau anda mengalami:

Kesakitan teramat sangat

Pendarahan banyak

Kesukaran bernafas

Lebam

Air liur berlebihan

Kesukaran untuk makan atau minum

Leher bengkak

Secara amnya, doktor boleh membantu mengeluarkan tulang yang tersekat menggunakan alat pinset khas. Tetapi dalam kebanyakan kes, pembedahan kecil mungkin perlu dilakukan.

Kesimpulan

Pengambilan ikan dalam pemakanan harian seseorang boleh meningkatkan risiko untuk tercekik tulang ikan.

Berita baiknya, terdapat banyak kaedah yang boleh dicuba di rumah untuk menghilangkan tulang ikan. Dalam sesetengah kes, tulang boleh tercabut dengan sendirinya selepas beberapa tempoh masa.

Walau bagaimanapun jika gejala bertambah buruk, anda disarankan untuk berunding dengan doktor.

Jadi, apakah cara anda untuk mengatasi masalah tersekat tulang ini? Ayuh kongsikan bersama kami!


Lakukan Ujian Najis Untuk Kesan Kanser Kolorektal, Adakah Benar-benar Berkesan?

Ujian saringan kanser kolorektal merupakan prosedur penting
 yang boleh membantu doktor mengesan sel kanser pada pesakit yang berisiko.

Ia perlu dilakukan lebih awal memandangkan potensi kesembuhan kanser berkait rapat dengan tahapnya semasa didiagnosis.

Ini bermakna individu yang didiagnosis dengan kanser kolorektal tahap 1 mempunyai potensi kesembuhan yang lebih tinggi berbanding dengan mereka yang didiagnosis dengan kanser tahap 3.

Oleh sebab pesakit kebiasaannya
 tidak menunjukkan sebarang simptom pada peringkat awal
, proses pengesanan kanser sukar dicapai tanpa ujian saringan yang berkesan.

Namun, kebanyakan individu teragak-agak untuk hadir membuat pemeriksaan kerana mereka tidak selesa atau berasa takut dengan prosedur kolonoskopi.

Dalam artikel ini, kita akan membincangkan perihal ujian najis dan peranannya dalam mendiagnosis masalah kanser usus.

Kenali dua kategori ujian saringan kanser kolorektal

Secara amnya, terdapat dua pengelasan ujian saringan yang boleh dibuat oleh doktor bagi mendiagnosis kanser kolorektal.

Ujian yang berasaskan pemeriksaan najis pesakit

Melalui kaedah ini, najis pesakit akan diambil dan dianalisis
sekiranya terdapat tanda kanser usus seperti pendarahan
 atau perubahan prakanser pada sel yang membarisi permukaan usus besar.

Walaupun kaedah ini tidak invasif jika dibandingkan dengan ujian kolonoskopi, namun bukan semua individu boleh menjalani prosedur ini.

Hanya mereka yang mempunyai tahap risiko yang sederhana sahaja boleh memilih pemeriksaan najis untuk mengesan kanser kolorektal.

Ini bermakna, mereka perlu:

Bebas masalah perubahan prakanser
 seperti polip (tiada sejarah perubatan).

Tiada ahli keluarga yang menghidap kanser kolorektal.

Tiada faktor risiko kanser kolorektal yang lain.

Antara ujian yang berkaitan dengan pemeriksaan najis bagi mengesan kanser kolorektal adalah:

Ujian imunokimia najis (FIT) dan ujian pengesanan darah di dalam najis berasaskan damar (gFOBT)
. Kedua-dua ujian ini boleh
mengesan darah di dalam najis
 walau sedikit mana pun. Pesakit boleh membuat prosedur ujian sendiri menggunakan kit ujian yang diberikan oleh doktor dan sampel tersebut perlu dihantar ke makmal untuk dianalisis. Walaupun ia mempunyai tahap sensitiviti yang tinggi untuk mengesan darah, namun lokasi pendarahan tidak boleh dikenal pasti menggunakan ujian ini.

Ujian DNA najis
. Ujian ini juga merupakan
ujian tidak invasif bagi mengesan kanser kolorektal
. Ia mengesan sebarang perubahan maklumat genetik di dalam najis yang mungkin merupakan tanda kanser usus. Sama seperti ujian FIT dan gFOBT, ujian DNA najis boleh dibuat sendiri di rumah dan sampel yang dikutip perlu dihantar ke makmal.

Ujian yang melibatkan penggunaan teknik visual

Berbeza dengan pemeriksaan najis, ujian visual merupakan kaedah invasif yang melibatkan pemerhatian struktur dalaman usus besar dan rektum bagi mengenal pasti kawasan yang mengalami perubahan kanser.

Antara kaedah yang sering digunakan oleh doktor adalah seperti berikut:

Kolonoskopi
. Kaedah popular yang mengguna pakai tiub berlampu dilengkapi dengan kamera bagi melihat struktur usus besar dan rektum.
Sekiranya terdapat polip pada mana-mana bahagian usus
, pembuangan ketumbuhan tisu tidak normal tersebut boleh dilakukan melalui prosedur ini. Pesakit yang dijadualkan untuk pemeriksaan kolonoskopi perlu mengambil ubat julap yang kuat bagi mengosongkan usus besar. Mereka juga akan diberikan ubat bius sepanjang prosedur tersebut sedang berjalan.

CT kolonografi
. Turut dikenali sebagai kaedah kolonoskopi virtual. Doktor akan menggunakan mesin pengimbas CT untuk menghasilkan imej keratan rentas yang terperinci bagi mengesan kehadiran polip atau ketumbuhan kanser.
Pesakit perlu mengosongkan usus besar
 namun mereka tidak memerlukan ubat bius. Sekiranya terdapat ketumbuhan  yang disyaki bersifat kanser, prosedur kolonoskopi akan dijalankan bagi mengambil sampel tisu untuk dianalisis (biopsi).

Sigmoidoskopi fleksibel
. Prosedur ini persis kolonoskopi namun ia tidak meliputi keseluruhan usus besar, hanya rektum dan sebahagian kecil usus besar. Kita boleh anggap sigmoidoskopi ini seperti kolonoskopi yang pendek. Pesakit perlu mengosongkan usus namun tidak seagresif seperti sebelum anda menjalani prosedur kolonoskopi. Pesakit juga kebiasaannya tidak dibius semasa prosedur.

Adakah prosedur kolonoskopi sudah tidak relevan dalam usaha mengesan tanda kanser usus?

Prosedur kolonoskopi masih merupakan kaedah ujian saringan utama dalam mengesan perubahan kanser pada organ kolorektal.

Ia berikutan keputusan ujian yang berasaskan pemeriksaan najis tidak memberikan lokasi perubahan abnormal yang spesifik.

Sebagai contoh, ia boleh mengesan darah di dalam najis, namun sumber pendarahan tersebut hanya boleh dikesan melalui kaedah kolonoskopi.

Sekiranya terdapat polip, prosedur pembuangan boleh dilakukan secara serta-merta menggunakan pendekatan kolonoskopi.

Prosedur kolonoskopi hanya perlu dilakukan sekali dalam tempoh masa 10 tahun dan tahap keberkesanannya dalam mengesan tanda kanser usus hampir mencecah 100 peratus.

Konklusi

Walaupun pemeriksaan najis boleh digunakan untuk mengesan kanser kolorektal, namun saranan utama masih tertumpu kepada kaedah kolonoskopi yang lebih spesifik dan efektif.

Sekiranya anda mengalami sebarang simptom yang berkait dengan kanser kolorektal atau mempunyai sebarang faktor risiko, pastikan anda membuat
 pemeriksaan dan rawatan dengan kadar segera
.


Siapa Kata Projek Asmara Tamat Dengan 1 Pancutan? Ini Manfaatnya Jika...

Pasangan suami isteri mana yang ingin
hubungan seks mereka berlangsung
 sekejap sahaja, kan? Jadi, kami ada beberapa tips tahan lama yang boleh buat kalian berasmara tanpa perlu rasa gusar dan segan!

Untuk mendapatkan lebih banyak informasi tentang Kesihatan Seksual, anda boleh klik
di sini
.

Berapa lama seks itu perlu berlangsung?

Untuk pengetahuan anda semua, ada banyak pendapat yang berbeza bergantung kepada individu.

Menurut kajian seliaan syarikat kondom SKYN terhadap 2,000 individu dewasa, mereka
 mungkin percaya hubungan seks
 sekitar 30 minit adalah jangka masa paling sesuai buat pasangan.

Manakala soal selidik syarikat
alatan dan mainan seks
 Lovehoney terhadap 4,440 individu dewasa pula menunjukkan bahawa sekitar 20 minit menjalani aktiviti seksual itu sudah memadai.

Pun begitu, angka ini hanya satu pendapat yang mungkin berbeza bergantung kepada individu dan tidak pula menggambarkan idea keseluruhan penduduk di dunia. Bagaimana pula kata pakar?

“Secara purata,
9 hingga 12 minit

merupakan waktu yang paling ideal
 bagi pasangan melakukan hubungan seks penetrasi yakni memasukkan dan mendayungkan zakar ke dalam faraj,” jelas Pakar Terapi Seks, Dr Holly Richmond.

Apa yang lebih utama adalah kemahuan, kemampuan dan kepuasan individu. Adakah anda setuju?

Bagaimana tips tahan lama di kamar tidur?

Hakikatnya, majoriti pasangan di dunia dan negara kita ini ingin
 hubungan seks mereka bertahan
 dengan lebih lama ekoran kepercayaan terhadap faktor kehebatan, kekuatan dan lain-lain.

Ia tidak salah, maka wujud beberapa tips tahan lama semasa bersetubuh seperti yang di bawah ini:

Meluangkan lebih masa untuk

foreplay
 &
afterplay

Menggantikan posisi ketika senggama

Menggunakan banyak lapis kondom

Beronani sebelum melakukan penetrasi zakar ke dalam faraj

Berhenti dan ulang semula selepas klimaks yang tidak jadi

Dalam pada itu, wujud banyak lagi tips
tahan lama cara tradisional
 yang diamalkan termasuk menyapu
minyak lintah, minyak belacak, minyak gambir
 dan variasi kaedah popular lain.

Apa yang boleh menjadi isu di sini adalah tip-tip di atas itu mungkin hanya akan memberi kesan kepada sesetengah individu sahaja dan bukan semua orang bakal mendapat manfaat serupa.

Persoalannya, apa yang anda boleh buat agar dapat
bertahan lebih lama ketika beraksi
 di ranjang?

Jangan nilai daripada 1 pancutan air mani!

Ramai individu atau lebih tepat lagi pasangan akan beranggapan
 bahawa saat air mani si lelaki
 itu ketika berhubungan merupakan waktu hubungan seks tamat dan ia memang ada benarnya.

Alasannya,
pengeluaran air mani
 bukan sahaja menandakan malah membuat seseorang lelaki itu mengalami kepuasan seksual. Namun, ketahuilah bahawa senggama melibatkan dua orang.

Menurut Pakar Psikologi, Rachel Needle, hubungan seks cuma boleh berakhir apabila kedua orang pasangan sudah mengalami kepuasan – di dalam istilah lebih saintifik
orgasma atau klimaks
.

“Seks juga tidak harus berhenti pada puncak syahwat. Rangsangan seksual masih boleh diteruskan selepas itu sekali gus membolehkan ia dilakukan buat kali kedua, ketiga dan seterusnya,” tambah beliau lagi.

Baca lagi artikel berkaitan:

Apa Yang Kita Akan Rasa Ketika Klimaks? Rupanya, Lelaki & Wanita Berbeza!

Ini 7 Fakta Berkenaan Orgasme Lelaki Yang Anda Perlu Tahu

Memahami Fasa Klimaks Seorang Wanita Semasa Hubungan Seks

Dalam erti kata lebih mudah, kalian tidak boleh menilai kepuasan hubungan seksual itu dengan 1 pancutan air mani sahaja. Kenapa hanya perlu sekali kalau kalian boleh puas beberapa kali?

Pun begitu, ini juga bukan bermaksud individu boleh sesuka hati memancutkan air mani sehingga 10 ke 20 kali sehari kerana ia boleh mendatangkan mudarat termasuk kesakitan pada zakar!

Tips tahan lama dengan tukar gaya hidup!

Mungkin ramai individu yang belum sedar jika gaya hidup bakal mempengaruhi keupayaan serta ketahanan ketika berhubungan intim. Ia juga merupakan faktor yang utama dan penting.

Sebagai contoh, anda yang kurang bersenam, tidak jaga makan dan minum serta masih membuat tabiat-tabiat buruk termasuk menghisap rokok atau meminum alkohol sudah pasti
 sedikit ‘lemah’ di ranjang
berbanding mereka dengan tubuh badan sihat.

Jadi, tips tahan lama semasa bersetubuh perlu merangkumi aspek gaya hidup yang sihat kerana ia sudah pasti boleh mempengaruhi keupayaan dan ketahanan daya seksual masing-masing.

Sekiranya anda ada sebarang masalah berkaitan kesihatan tubuh badan pula, sila segera berjumpa doktor bagi mendapatkan ubatan atau rawatan
 terutama jika ia terkait isu seksualiti
 anda.


Adakah Anak Remaja Anda Melakukan Sexting?

Apa itu sexting?

Sexting
 merujuk kepada penghantaran, penerimaan atau memanjangkan sebarang kandungan berunsur seksual atau lucah sama ada dalam bentuk gambar, video mahupun mesej.

Ini beberapa contoh Sexting:

– Melibatkan swafoto bogel atau gambar separa bogel

– Video yang mengandungi babak bogel, adegan seks atau simulasi seks

– Mesej yang berunsur lucah atau mengghairahkan

Kenapa remaja cenderung untuk melakukannya?

Terdapat beberapa sebab yang boleh menjelaskan knapa remaja cenderung untuk melakukan sexting antaranya:

– Menganggap ianya satu jenaka atau cubaan untuk mendapatkan perhatian

– Tekanan daripada rakan sebaya

– Kaedah untuk menggoda

– Demi menjadi popular

– Untuk meniru selebriti

Adakah Sexting ini perkara yang kerap berlaku?

Kajian menunjukkan sexting secara relatifnya lazim dalam kalangan remaja dengan 1 dalam setiap 5 hingga 10 remaja daripada kedua-dua jantina pernah menghantar atau memanjangkan gambar sensitif dan 1 dalam setiap 3 hingga 8 remaja pernah menerimanya.

Kesan Sexting

Risiko mempunyai bahan-bahan ini dalam internet, akau media sosial atau telefon pintar anda adalah potensi untuk bahan-bahan ini dicuri dan dibocorkan kepada umum. Kesan daripada bahan-bahan sensitif anda menjadi bahan tatapan umum adalah:

– Risiko dimalukan dan menjadi bahan jenaka umum.

– Buli siber.

– Kemurungan dan masalah mental yang lain.

– Dihukum masyarakat atau majikan yang turut mempengaruhi persepsi terhadap diri mereka.

Apa yang perlu ibu bapa tahu

Anda perlu faham bahawa remaja belum cukup matang untuk memahami kepentingan data peribadi mereka dan juga keputusan berkaitan hal peribadi. Mereka tidak mampu untuk menjangkakan kesan tindakan mereka dalam masa akan datang. Ibu bapa harus mengambil tanggungjawab untuk mendidik mereka bagaimana untuk mereka lindungi data peribadi mereka.

Apa yang perlu dipesan kepada anak remaja anda?

Di saat anda sedang bercakap dengan mereka tentang isu sexting dan data peribadi, pastikan anda tekankan hal-hal ini:

– Gambar, video, email dan mesej yang kelihatan sementara sebenarnya bersifat kekal apabila ianya ada di alam maya walaupun anda telah menghapuskannya.

– Gambar yang dihantar kepada kekasih boleh dipanjangkan kepada sesiapa sahaja yang mereka inginkan kerana anda memberi kuasa kepada mereka untuk mengugut anda dengan gambar sensitif.

– Ejekan dan hinaan daripada umum hampir tidak boleh dielakkan disebabkan bocornya gambar-gambar sensitif yang anda hantar.

Untuk mengurangkan kesan sexting, perbualan tentang risiko ini perlu berlaku dengan kerap sepanjang usia remaja mereka. Anda boleh juga tetapkan hukuman sekiranya mereka tertangkap sedang texting.

Hello Health Group
 tidak memberi nasihat perubatan, diagnosis atau rawatan.


Tak Perlu Malu, Rawat Saja Masalah Mati Pucuk Di Rumah, Hanya 5 Minit Sehari!

Masalah lelaki mati pucuk (atau disfungsi erektil lelaki, ED) merupakan satu
isu hubungan seksual
 yang sering mendapat perhatian ramai.

Di laman web carian Google sahaja, lebih daripada 2 juta pencarian berkaitan dengan isu mati pucuk dibuat setiap bulan.

Oleh sebab kesihatan seksual boleh mempengaruhi kualiti hidup manusia, masalah sebegini perlu mempunyai penyelesaian yang berkesan.

Faktor yang menyebabkan berlakunya mati pucuk perlu difahami dan kesannya kepada
 kesihatan mental dan psikologi lelaki perlu diperakui.

Kajian sains menunjukkan terdapat senaman yang boleh membantu meredakan simptom mati pucuk dalam kalangan penghidap. Baca ini.

Untuk mendapatkan lebih banyak info tentang Kesihatan Lelaki, sila dapatkannya
di sini.

Definisi dan konteks lelaki mati pucuk atau disfungsi erektil lelaki

Apa yang anda perlu faham adalah mati pucuk tidak semestinya merujuk kepada mereka yang tidak boleh mengalami ereksi.

Lelaki yang tidak boleh mengekalkan ereksi semasa hubungan seks
 juga boleh didiagnosis dengan masalah mati pucuk.

Kebanyakan lelaki boleh mengalami keadaan ini terutamanya jika mereka stres.
Kaitan antara kesihatan mental dan seksual terbukti melalui kajian saintifik.

Secara amnya, lelaki yang mengalami masalah emosi dan hubungan berisiko untuk berhadapan masalah ini.

Namun, apa yang lebih serius adalah masalah mati pucuk yang disebabkan oleh
penyakit kronik seperti sakit jantung, kencing manis dan obesiti.

Jika penyakit tersebut tidak dikawal, masalah mati pucuk boleh mempengaruhi kesihatan individu secara menyeluruh.

Perlu ambil ubat ke untuk rawat masalah mati pucuk?

Mungkin anda biasa dengar ubat Viagra dalam rawatan mati pucuk. Namun ia bukanlah ubat mati pucuk paling mujarab.

Walaupun penggunaan ubat tersebut mampu memulihkan fungsi organ seks lelaki, tapi preskripsinya bergantung kepada keadaan klinikal pesakit.

Sebagai contoh,
mereka yang mengalami masalah berkaitan dengan stres dan kemurungan
 perlu mendapatkan bantuan pakar.

Pun begitu, terdapat senaman yang boleh diamalkan bagi mengurangkan kesan patologi mati pucuk terhadap kehidupan seks anda.

Kajian yang dijalankan oleh Universiti England Barat di UK pada tahun 2005 menunjukkan senaman pelvik boleh membantu 40% subjek lelaki mati pucuk untuk mengalami ereksi.

Bukan itu sahaja, ereksi mereka mengalami peningkatan kualiti setinggi 33.5%.

Dapatan ini disokong oleh beberapa kajian lain yang turut menunjukkan
 potensi senaman otot pelvik dalam merawat masalah mati pucuk
 dan isu kesihatan berkaitan dengan pelvik.

Asas kepada senaman kegel bagi lelaki

Senaman pelvik atau senaman kegel boleh membantu lelaki untuk menguatkan otot yang dikenali sebagai otot bulbocavernosus.

Otot ini mempunyai 3 fungsi penting iaitu:

Membolehkan zakar dipenuhi dengan darah semasa ereksi.

Membantu mengosongkan tiub uretra selepas kencing.

Mengepam keluar air mani semasa proses
ejakulasi

Jika anda pernah cuba
 menahan air kencing keluar
, otot yang mengeras semasa tindakan tersebut merupakan sasaran utama bagi senaman kegel lelaki untuk elak mati pucuk.

Apa yang anda perlu buat secara asasnya adalah kemut otot tersebut, tahan untuk 5 saat dan relaks.

Senaman ini boleh dibuat 2 hingga 3 kali sehari. Pada setiap sesi, ulang sebanyak 10 hingga 20 kali.

Dalam masa sehari, anda hanya perlu luangkan 5 minit sahaja untuk senaman kegel pada kekerapan 20 kemutan 3 kali sehari.

Pun begitu,
senaman ini bukanlah aktiviti ajaib yang boleh merawat semua jenis mati pucuk.

Bagi yang mengalami mati pucuk tahap teruk, ia perlu diiringi dengan rawatan doktor.

Senaman kegel boleh dilakukan dalam posisi yang berbeza seperti baring, duduk atau ketika berdiri.

Jika pada cubaan pertama anda tidak boleh melakukan sebanyak 10 kali, usah risau.

Kalau sentiasa diulang, lama-kelamaan anda boleh melakukan sehingga 20 kali pada kekerapan 3 kali sehari.

Seperti otot lain, ia akan menjadi kuat jika selalu dilatih.

Anda mungkin berminat:

Guna Minyak Kelapa Untuk Rawat Mati Pucuk? JANGAN Buat Dulu, Baca Ini!

Betul Ke Lelaki Dengan Penyakit Diabetes Lebih BERISIKO Mati Pucuk? Tapi Kenapa?

Senaman aerobik turut berkesan dalam merawat masalah disfungsi erektil lelaki

Kajian yang diterbitkan pada tahun 2014 di laman Jurnal Kardiologi Amerika menunjukkan
senaman aerobik boleh membantu merawat masalah mati pucuk atau disfungsi erektil lelaki.

Oleh sebab mati pucuk diakibatkan oleh masalah pengaliran darah di dalam badan, senaman yang melancarkan pengaliran darah boleh membantu.

Tak perlu buat senaman berat jika tidak mahu, berjalan laju selama 30 minit, 3 hingga 4 kali seminggu juga boleh memberikan impak yang besar dalam kehidupan anda.

Pertubuhan Kesihatan Sedunia (WHO) menyarankan aktiviti senaman berintensiti sederhana (joging, jalan laju) sekurang-kurangnya 150 minit seminggu bagi setiap individu untuk kekal sihat.

Jangan hanya bergantung kepada
pil untuk menyelesaikan masalah mati pucuk atau disfungsi erektil lelaki.

Pastikan anda cuba alternatif sihat seperti senaman untuk menambah baik kualiti hidup anda.

Konklusi

Anda boleh cuba amalkan
senaman kege
l dan
aerobik untuk bantu atasi masalah kesihatan
 termasuklah mati pucuk atau disfungsi erektil lelaki.

Ingat, jika anda mempunyai masalah disfungsi erektil lelaki teruk, nasihat daripada doktor berkaitan dengan perubahan gaya hidup dan rawatan ubat perlu dituruti.

Senaman tidak boleh bantu untuk rawat masalah lelaki mati pucuk jika pemakanan dan pengambilan ubat (sekiranya perlu) tidak dijaga dengan baik.


Bahaya Ketagihan Makanan?

Mengekalkan pemakanan yang sihat dan seimbang serta keinginan untuk berdiet dan menurunkan berat badan, ada masanya merupakan satu perkara yang sukar untuk dilakukan oleh sesetengah individu. Kadang kala masalah ini timbul kerana keinginan dan ketagihan makanan yang sukar dibendung yang akhirnya menyebabkan anda gagal berdiet dan tidak dapat mengekalkan pemakanan yang seimbang. Tetapi benarkah bahaya ketagihan makanan? Ikuti artikel ini untuk mengetahui dengan lebih lanjut.

Apa itu ketagihan makanan?

Ketagihan makanan – satu istilah yang agak kontroversial, kebiasaannya melibatkan ketagihan terhadap makanan ringan, makanan yang tidak menyihatkan – sama seperti ketagihan terhadap dadah. Ia sama seperti beberapa masalah gangguan pemakanan yang lain – bulimia,
aneroksia nervosa
,
makan secara emosi
 dan lain-lain yang berkaitan dengan masalah pemakanan yang tidak sihat.

Ketagihan makanan ini boleh berlaku kepada sesiapa, sama ada individu lelaki mahupun wanita. Kebiasaannya ia melibatkan ketagihan terhadap makanan enak yang berlemak, kandungan gula dan/atau garam yang tinggi yang mencetuskan tindak balas kimia otak yang mendorong timbulnya rasa puas dan gembira – bergantung kepada makanan yang diambil.

Ketagihan makanan ini selalunya bergantung kepada perasaan ‘baik’ setelah memperolehi makanan yang diingini, yang seringkali menyebabkan timbulnya keinginan untuk makan, walaupun pada hakikatnya individu tersebut tidak berasa lapar. Perlakuan ini boleh menimbulkan permasalahan pada kemudian hari, di mana individu tersebut akan memilih untuk makan, bagi menimbulkan rasa senang dan gembira, malah makan secara berlebihan melebihi apa yang sepatutnya.

Masalah ini boleh menyebabkan wujudnya beberapa masalah fizikal, emosi dan kesan sosial seperti masalah berkaitan pencernaan, obesiti, harga diri rendah, kemurungan dan mengasingkan diri. Selalunya, individu yang pernah mengalami atau berdepan dengan gangguan ketagihan makanan ini, akan mengalaminya berulang kali berikutan kegagalan untuk mengawal keinginan untuk berasa gembira dengan makan.

Ia merupakan satu keadaan perubatan yang serius – sama seperti ketagihan dadah – akan melibatkan kesukaran untuk mengawal keinginan terhadap makanan, sukar mengawal tingkah laku, terlalu bergantung kepada makanan dan pelbagai isu lain. Namun, tidak ramai individu yang menderita akibat ketagihan makanan tampil untuk mendapatkan rawatan. Ini mungkin kerana berkait rapat dengan rasa malu, bersalah dan harga diri yang rendah.

Apakah punca berlakunya ketagihan makanan?

Beberapa faktor yang boleh menjadi punca kepada masalah ini, seperti:

Gangguan pemakanan

Ketidakseimbangan hormon

Masalah berkaitan otak

Kesan sampingan pengambilan ubatan tertentu

Mempunyai sejarah keluarga

Penderaan emosi, seksual, fizikal

Merupakan mangsa terhadap sesuatu peristiwa trauma

Mengalami kesukaran untuk mengatasi isu negatif tertentu

Berdepan isu harga diri yang kronik

Mengalami kehilangan, kesedihan

Mempunyai masalah keluarga

Tekanan perasaan

Kurang sokongan

Bagaimana mengenali simptom ketagihan makanan?

Terdapat beberapa simptom umum berkaitan masalah ketagihan makanan ini, ia adalah:

Anda kerap menginginkan sesuatu makanan tertentu, walaupun pada hakikatnya anda sudah kenyang dan baru lepas menikmati hidangan makanan yang berkhasiat.

Apabila anda mula untuk ketagihan makanan, anda akan mendapati diri anda makan lebih banyak dari yang sepatutnya.

Ketika anda makan sesuatu makanan yang anda ketagih, ada masanya anda berasa muak.

Selalunya selepas memakan makanan tertentu, akan timbul rasa bersalah tetapi anda pasti akan memakannya lagi selepas itu.

Anda akan mencipta alasan dalam fikiran untuk mengapa anda perlu makan makanan yang anda ketagih itu.

Anda berulang kali mencuba tetapi gagal untuk berhenti mengambil makanan tertentu.

Selalunya anda akan menyembunyikan perihal pengambilan makanan yang tidak sihat daripada individu sekeliling anda.

Anda tidak berjaya untuk mengawal pengambilan makanan yang tidak sihat, walaupun mengetahui ia mendatangkan masalah kesihatan seperti kenaikan berat badan.

Anda makan sehingga tahap yang membuatkan anda berasa sakit.

Terus dan terus makan walaupun sudah tidak berasa lapar.

Anda mengelakkan komunikasi sosial, perhubungan atau sebarang acara hanya untuk makan makanan tertentu.

Berdepan gangguan tidur seperti insomnia, atau terlebih tidur.

Keletihan.

Apa yang disenaraikan adalah antara simptom ketagihan makanan yang sering berlaku. Tetapi anda mungkin berdepan simptom yang lain yang tidak disenaraikan.

Bahaya ketagihan makanan

Pelbagai impak negatif boleh berlaku kesan daripada ini terutamanya dari aspek kesihatan. Ia juga melibatkan aspek fizikal, psikologi dan hubungan sosial. Antaranya seperti:

Fizikal

Penyakit jantung

Diabetes

Masalah pencernaan

Kurang nutrisi

Obesiti

Keletihan kronik

Kesakitan kronik

Gangguan tidur

Sakit kepala

Strok

Kurangnya keinginan seksual

Penyakit paru-paru

Psikologi

Harga diri yang rendah

Kemurungan

Serangan panik

Peningkatan rasa kegelisahan

Rasa sedih, putus asa, tiada semangat

Wujud rasa ingin membunuh diri

Hubungan sosial

Kemerosotan prestasi kerja

Mengasingkan diri dari insan tersayang

Mengelakkan daripada sebarang aktiviti sosial

Tip untuk mengatasi masalah ini

Beberapa perkara boleh dilakukan untuk mengatasi gangguan pemakanan ini, antaranya:

Makanan pencetus – cuba senaraikan makanan yang anda kerap ketagih atau makanan yang menimbulkan keinginan untuk anda makan. Ia adalah makanan yang harus anda elakkan.

Tempat makanan – kerap kali masalah pemakanan ini melibatkan makanan segera. Jadi senaraikan tempat makanan yang menghidangkan makanan yang lebih sihat. Ini supaya apabila anda berasa lapar, dan tiada keinginan untuk masak, anda sudah mempunyai tempat makan yang bersesuaian dan menyihatkan.

Bantuan – jika masalah ketagihan anda adalah kronik. Sebaiknya anda mendapatkan bantuan dan nasihat daripada pakar pemakanan dan doktor. Jangan menganggap isu ini adalah satu isu yang remeh.

Kaunseling – seandainya masalah ini wujud disebabkan peristiwa trauma yang pernah dialami, terapi mungkin rawatan yang dapat membantu mengatasi masalah ini.

Terapi perilaku kognitif (CBT) – teknik ini akan mengajar individu yang berdepan masalah ketagihan makanan ini untuk cuba mengatasinya melalui pemikiran dan perasaan yang dapat mempengaruhi tingkah laku. Pendekatan terapeutik ini menumpukan kepada kesederhanaan dan bukan mengelakkan atau menahan dari secara sepenuhnya. Ia mengajar teknik mengatasi dan teknik pencegahan berulang serta mengenal pasti pencetus yang menjadi punca kepada ketagihan.

Jangan malu

Bahaya ketagihan makanan ini adalah satu perkara yang tidak akan dapat pulih dengan sendirinya jika anda tidak melakukan sebarang perubahan atau mendapatkan sebarang rawatan mahupun bantuan. Jangan pernah mengabaikan masalah ini hanya kerana anda malu kerana ia mungkin akan menyebabkan masalah yang lebih kronik di kemudian hari. Bertindak segera!

Anda mungkin berminat untuk membaca artikel:

Tip Elakkan Makan Secara Emosi

Hentikan Ketagihan Makanan Ringan Anda

Mengapa Gagal Berdiet?

Apa itu Masalah Gangguan Pemakanan?

Mengidam Makanan: Apakah Maksudnya?


Mimpi Ngeri Bermula, Panik Punca Virus COVID-19 Berjangkit Satu Sama Lain Tanpa Disedari?

* Artikel ini sebahagian siri COVID-19 yang dihasilkan Editorial Hello Doktor. Klik pautan untuk baca sambungan menarik dalam artikel 1 dan artikel 3.

Dalam artikel sebelum ini, kisah menarik
kes import COVID-19
 telah dibongkar. Sekarang, kita akan teroka bagaimana mimpi ngeri bermula gara-gara kontak rapat pula.

Kontak rapat sebenarnya bawa risiko yang lebih serius. Menurut WHO, kontak rapat adalah
mereka yang berinteraksi dalam jarak kurang 1 meter
 daripada individu yang mungkin membawa virus.

[covid_19]

Bagaimana cara covid 19 berjangkit akibat kontak rapat?

Wabak coronavirus menular melalui
titisan cecair dari batuk, bersin ataupun nafas individu dijangkiti
.

Ia boleh juga berada dalam udara atau permukaan yang disentuh, sebelum anda
menyentuh mata, hidung atau mulut
.

Penularan virus akibat kontak rapat mula jadi mimpi ngeri apabila 3 pelancong asing (kes ke-13, 14, dan 15) disahkan positif wabak pada 1 dan 7 Februari.

Situasi sama dikesan pada kes ke-24, 27 dan 29 yang saling berkait.

Tanpa sedar, seorang wanita warganegara Jepun ditempatkan bersama wanita tempatan dalam bilik, dan wanita Jepun itu kemudiannya disahkan positif!

Nasib sama turut menimpa jururawat hospital apabila beliau tidak memakai alat perlindungan peribadi ketika merawatnya.

Artikel berkaitan: Adakah Kes Import Punca Wabak COVID-19 Menular Di Malaysia?

Kluster kes ke-26 punca lonjakan gelombang kedua di Malaysia?

Tergempar! Kepulangan lelaki warga tempatan dari Shanghai akibatkan 20 kes positif lain akibat kontak rapat.

Jumlah kontak rapat merebak hingga ke generasi kedua, dan mencecah hampir 1,000 individu!

Sekejap – apa itu kontak rapat generasi pertama dan kedua? Iai merujuk pada
tahap kelangsungan kontak
.

“A disahkan positif COVID-19. Apabila B ada kontak rapat dengan A, B adalah kontak rapat generasi pertama. Jika jangkitan itu menular dari B ke C, C adalah kontak rapat generasi kedua bagi A.”

Kluster kes ke-33 berkait dengan kluster kes ke-26

Selepas kes ke-26, tiba-tiba muncul pula kluster kes ke-33 yang merupakan kontak rapat kes ke-26.

Oleh sebab
jangkitan biasanya tak menunjukkan simptom
, tak siapa tahu mereka dijangkiti virus.

Selepas berhubung rapat dengan kes ke-26, kes ke-33 menghadiri mesyuarat di Sarawak.
Ekoran kejadian itu, 132 kontak rapat kes-33 dikenal pasti.

18 disahkan positif, termasuklah isteri mangsa!

Cara COVID 19 berjangkit: Penyebaran terbesar berlaku dalam kalangan peserta perhimpunan tabligh

Hampir 16,000 jemaah tabligh bersesak dalam dan luar masjid Sri Petaling
 hari itu. Kesesakan lebih terasa ketika program ceramah berlangsung.

Tak siapa sangka
perhimpunan itu boleh jadi kluster penyebaran COVID-19 terbesar di Malaysia
.

Perhimpunan itu juga mewujudkan 4 sub kluster lain
, seperti di Jerantut, Pahang; Sungai Lui, Selangor; Penanti, Pulau Pinang dan juga Jasin di Melaka.

Daripada kluster tabligh ini jugalah, kluster kenduri kahwin di Bangi muncul.

Ini perbandingan bagaimana kluster perhimpunan tabligh merupakan kluster terbesar di Malaysia:

Perhimpunan keagamaan lain parahkan lagi situasi

Perhimpunan tabligh itu bukanlah satu-satunya aktiviti keagamaan yang memudahkan tercetusnya cara COVID 19 merebak.

Di Kuching, Sarawak,
satu persidangan keagamaan telah mengakibatkan 112 kes positif
.

Begitu juga perhimpunan tabligh di Sulawesi, Indonesia.
 Kepulangan 100 jemaah Malaysia dari perhimpunan itu meningkatkan risiko,
dan 1 kematian dilaporkan
.

Satu lagi kes positif di Malaysia melibatkan kepulangan peserta dari perhimpunan tabligh di New Delhi, India.

Di Rembau, sub-kluster telah muncul hasil kontak rapat daripada aktiviti perhimpunan tabligh.

Cara COVID 19 merebak: Netizen bawa pulang COVID-19 ke kampung

Dalam masih terpinga-pinga, tiba-tiba kerajaan umum Perintah Kawalan Pergerakan (PKP). Habis panik dibuatnya rakyat!

Ramai mengambil keputusan
berpusu-pusu balik kampung masing-masing
 sebelum PKP dikuatkuasa. Tapi satu bencana sedang menanti…

Tanpa sedar, keputusan balik kampung itu mungkin membawa padah. Apatah lagi jika individu tersebut bergerak dari kawasan
hotspot
 kes COVID-19.

Berpusu-pusu keluar beli stok makanan mudahkan cara COVID 19 berjangkit

Suasana di seluruh pasaraya tiba-tiba sesak. Bagi yang tak panik untuk balik kampung, mereka mula panik atas perkara lain – barang keperluan harian seperti makanan.

Kalau tak boleh keluar rumah, macam mana nak makan? Nak masak kena ada barang basah. Cukup ke makanan yang ada? Kalau tak cukup macam mana?

Sedangkan ketika PKP, ketua keluarga masih dibenarkan keluar, malah anda
boleh order barang dapur secara online
!

Dek panik, semuanya menyerbu pasar raya – berhimpit-himpit tanpa menghiraukan isu
social distancing
lagi.

Kebanyakannya menyerbu barang penting untuk berhadapan dengan COVID-19 seperti
topeng muka dan hand sanitizer
.

Membeli barangan seperti ini sememangnya digalakkan, tapi apa yang lebih penting adalah
menjaga jarak sosial antara diri sendiri dengan orang lain ketika di tempat awam
!

Artikel berkaitan: Jarak Sosial “Rahsia’ Taiwan, New Zealand dan Korea Selatan Hentikan COVID-19?

Bukan sahaja di pasar raya, balai polis turut jadi tumpuan orang

Mengapa balai polis?

Apabila kerajaan mengumumkan PKP akan dikuatkuasa pada 18 Mac, sekali lagi ia mencetuskan panik pada penduduk bandar, malah yang di kampung.

Ini kerana
penguatkuasaan tiada lagi perjalanan rentas negeri
. Ramai orang pulang ke kampung sebelum PKP dilaksana, kerana cuti sekolah bermula pada 14 Mac.

Risau tak dapat pulang ke bandar semula, atau bekerja di luar sempadan negeri telah sebabkan semua individu menyerbu balai polis berdekatan untuk dapatkan borang permohonan rentas negeri.

Kesesakan tak terkawal sehingga Ketua Polis Negara terpaksa mengumumkan pelaksanaan prosedur tersebut ditarik balik dan ditangguh.

Kesesakan ini sedikit sebanyak meningkatkan lagi risiko munculnya kluster jangkitan baharu di balai polis. Tindakan pantas pembatalan kaedah ini berjaya mengawal keadaan.

Cara COVID 19 merebak: Individu berani anjur kenduri & lepak di pasar

Bukankah kita harus ambil pengajaran dari kes kluster perkahwinan di Bangi untuk elak dari berkumpul secara beramai-ramai, dan
kepentingan social distancing
?

Pada 21 Mac, satu kenduri kahwin diadakan dengan meriahnya di Kudat, Sabah.

Pihak polis hanya menyedarinya apabila bertanya pada orang awam. Sebaik saja tiba di lokasi,
tuan rumah pantas diarahkan untuk membatalkan kenduri
 dan kesemua tetamu diminta beredar.

Selain itu, masih ramai tak menganggap
menjaga jarak di antara individu itu penting
 di pasar. 12 individu ditahan atas kesalahan mengingkari perintah PKP apabila melepak dan enggan bersurai di Pasar Bisik Kuala Muda, Penaga, Pulau Pinang.

Jika situasi ini berterusan, ia membimbangkan.

Dengan Perintah Kawalan Pergerakan Bersyarat (PKPB) kini, kita harus mengamalkan norma ‘baru’ dalam hidup.

Jangan lupa untuk sentiasa
mencuci tangan dengan sabun
, elak sentuh hidung dan mulut, jaga jarak sosial, dan lain-lain dalam segala benda yang diamalkan seharian.

Semak artikel 3 kami yang akan membincangkan
bagaimana Taiwan, New Zealand dan Korea Selatan patut dijadikan negara teladan
 ketika wabak COVID-19 menyerang.

Turut tak dilupa artikel 1 dalam siri ini tentang
kisah menarik kes import di Malaysia yang anda tak pernah tahu
.

Sambungan siri COVID-19 di Malaysia dari pasukan Hello Doktor:

Artikel 1

Artikel 3

#HelloHealthGroup, #HelloDoktor, #HelloHealthCoronaVirus


Anak Aktif Bersukan? Lindungilah Mereka Dengan Insurans Perubatan

Ibu bapa tentu akan suka jika anak mereka aktif bersukan di samping mempunyai prestasi akademik yang cemerlang. Selain dapat mengekalkan kesihatan badan, bakat anak tersebut juga dapat digilap untuk bertanding di peringkat yang lebih kompetitif. Namun, penting juga untuk ibu bapa faham bahawa setiap sukan itu mempunyai risiko kecederaan tersendiri.

Sukan dan kecederaan

Penulis juga merupakan seorang yang aktif bersukan sejak di peringkat sekolah. Dari Badminton, acara balapan, larian jarak jauh, bola sepak dan juga ragbi, semuanya pernah disertai penulis pada peringkat yang kompetitif. Setelah beberapa lama bersukan dan tidak mengalami sebarang kecederaan yang serius, tidak terlintas di fikiran untuk mendapatkan perlindungan jika berlakunya sesuatu yang tidak diingini.

Malang tidak berbau, pada penghujung tahun 2016, ketika bermain bola sepak di atas padang yang basah, buku lali kanan saya terkehel. Tulang fibula disahkan patah dan beberapa ligamen di kawasan tersebut juga telah disahkan koyak. Apabila dimasukkan ke dalam wad di tempat saya belajar, penginapan saya ditampung oleh insurans pelajar. Bermula daripada insiden ini, barulah penulis cakna tentang kos rawatan perubatan. Selama ini, saya ingat insurans pelajar akan meliputi semuanya tetapi saya silap.

Kecederaan tulang akibat daripada lazimnya memerlukan implan dan juga suntikan pelincir sendi tertentu. Kos implan dan juga suntikan ini bukanlah sesuatu yang diliputi insurans pelajar mahupun oleh subsidi kerajaan. Dengan mudahnya, ia mampu menelan belanja sekitar RM1,500 hingga RM10,000! Untuk kecederaan tulang sahaja, penulis terpaksa menjalani 4 pembedahan berasingan dalam tempoh 2 tahun. Tambahan lagi, alat sokongan untuk berjalan juga perlu dibeli sendiri dan ada yang menelan belanja sehingga RM500.

Kepentingan perlindungan untuk anak yang aktif bersukan

Terdapat satu lagi pembedahan penting yang perlu saya lalui iaitu pembedahan untuk membetulkan ligamen di kaki. Namun, tempoh rekuperasi pascapembedahan adalah lama. Jika saya menjalani pembedahan tersebut ketika belajar, saya tidak dibenarkan berjalan untuk 6 minggu, diikuti oleh tambahan tempoh 6 minggu untuk berpijak separa (
partial weightbearing
).  Ini akan menyebabkan saya terpaksa menangguh semester dan bergraduasi lebih lambat. Bidang perubatan bukanlah pengajian yang boleh dibuat dari jarak jauh kerana saya telahpun berada dalam tahun klinikal. Selain jadual yang padat, kaedah pembelajaran juga memerlukan saya untuk sentiasa bergerak, berdiri lama (khususnya dalam dewan bedah), dan juga untuk cekap dalam melakukan prosedur tertentu.

Justeru, saya terpaksa meneruskan 2 tahun pengajian saya dengan buku lali yang cedera dan semakin sakit setiap hari. Lebih malang lagi, apabila saya ingin melakukan pembedahan selepas tamat belajar, saya tidak lagi dilindungi oleh insurans. Ini menyebabkan saya terpaksa berkerja untuk beberapa ketika bagi mengumpul duit untuk menampung kos pembedahan.

Oleh itu, jika anda ingin anak-anak terus aktif bersukan, lindungilah mereka dengan insurans perubatan. Dalam kes saya, saya tidak perlu menunggu atau mencari kerja sementara dengan buku lali yang cedera (demi mengumpul dana pembedahan) jika saya sudahpun mempunyai insurans perubatan. Tahap kecederaan saya dapat dicegah daripada terus meneruk dan saya akan mendapat pekhidmatan pembedahan yang cepat di samping penginapan yang selesa di hospital swasta.

Selain itu, insurans perubatan juga membolehkan saya untuk menikmati servis fisioterapi yang lebih mesra waktu bekerja. Di hospital kerajaan, unit fisioterapi hanya dibuka pada hari minggu dan pada waktu pejabat. Oleh itu, seseorang itu perlu untuk mengambil cuti yang kerap jika ingin menghadiri setiap sesi fisioterapi. Agak sukar untuk mengambil cuti yang kerap setelah bekerja kerana ia tidak disenangi oleh majikan dan rakan sekerja. Namun, jika tidak menjalani fisioterapi, penyembuhan pasapembedahan juga tidak bagus dan anggota badan tersebut akan sakit lebih lama. Di hospital swasta misalnya, fisioterapi dapat dibuat pada hari hujung minggu, membolehkan anda masih memenuhi komitmen kerja dan mendapatkan fisioterapi yang secukupnya.

Tuntasnya, skop perlindungan kesihatan adalah sangat luas dan tidak terhad untuk penyakit kritikal sahaja. Justeru, ibu bapa perlu memikir jauh demi memastikan anak mereka yang aktif bersukan mempunyai perlindungan yang mampan. Kecederaan sukan yang tidak dirawat dengan baik akan mengakibatkan kesan jangka panjang terhadap fizikal mereka.

Baca juga:

Kecederaan Lutut Buat Karier Bola Sepak Musnah: Owen Hargreaves

Kematian, Kecederaan Otak Dan Risiko Sukan Tinju Yang Lain

Head Injury Assessment Di Kejohanan Piala Dunia Ragbi 2019


Obesiti dan Kaitannya Dengan Masalah Emosi Kanak-kanak

Obesiti dan masalah emosi seperti perasaan keresahan dan mood yang rendah, cenderung untuk berkembang seawal usia 7 tahun, menurut penyelidikan baharu yang dibentangkan di
European Congress on Obesity (ECO)
 di Glasgow, United Kingdom pada 28 April sehingga 1 Mei 2019.

Analisis sampel perwakilan kebangsaan yang melebihi daripada 17,000 orang kanak-kanak di UK mendapati bahawa tanpa mengira status sosioekonomi, kanak-kanak perempuan dan kanak-kanak lelaki yang mempunyai obesiti pada usia 7 tahun berada pada risiko untuk mengalami masalah emosi yang lebih besar pada usia 11 tahun, yang seterusnya meramalkan indeks jisim badan (BMI) yang tinggi pada umur 14 tahun.

Walaupun kajian tersebut tidak menyiasat sebab-sebab mengapa masalah obesiti dan emosi berkembang bersama semasa zaman kanak-kanak, para penyelidik mengatakan bahawa terdapat pelbagai faktor mungkin mempengaruhi perkembangan tersebut.

Menurut Dr. Charlotte Hardman dari
University of Liverpool
 yang mengetuai kajian tersebut, kanak-kanak yang mempunyai BMI yang lebih tinggi mungkin mengalami diskriminasi yang berkaitan dengan berat badan dan harga diri yang rendah, yang boleh menyumbang kepada peningkatan gejala kemurungan dari masa ke masa (seperti yang ditunjukkan pada individu dewasa). Kemurungan pula boleh menyebabkan obesiti melalui peningkatan pemakanan secara beremosi makanan-makanan berkalori tinggi, pola tidur yang lemah, dan kelesuan. Penemuan kajian mereka tersebut menyerlahkan pentingnya intervensi peringkat awal yang mensasarkan berat badan dan kesihatan mental dan meminimumkan hasil negatif pada zaman kanak-kanak.

Status sosioekonomi yang lebih rendah sangat dikaitkan dengan obesiti dan kesihatan mental yang tidak baik, tetapi tidak diketahui sama ada hubungan antara kedua-dua hasil kesihatan tersebut hanyalah satu fungsi kekurangan sosioekonomi secara bersama.

Kaedah kajian berkaitan obesiti dan masalah emosi kanak-kanak

Dalam kajian ini, para penyelidik menggunakan pemodelan statistik untuk menilai perkaitan antara obesiti dan masalah emosi dalam kalangan 17,215 orang kanak-kanak yang dilahirkan di UK antara tahun 2000 dan 2002, yang mengambil bahagian dalam
Millennium Cohort Study
 – satu kajian kohort kelahiran UK yang melibatkan lebih daripada 19,000 individu yang dilahirkan pada permulaan alaf.

Maklumat mengenai ketinggian dan berat badan kanak-kanak (BMI) dikumpulkan pada usia 3, 5, 7, 11 dan 14 tahun, dan ibu bapa mengisi borang soal selidik mengenai masalah emosi anak-anak mereka seperti perasaan mood yang rendah dan keresahan. Para penyelidik menyesuaikan dengan pelbagai faktor yang diketahui mempengaruhi kedua-dua obesiti dan kesihatan mental termasuk jantina, etnik, status sosioekonomi, masalah tingkah laku, serta kesihatan mental ibu bapa.

Kadar obesiti dan masalah emosi meningkat secara beransur-ansur sepanjang zaman kanak-kanak dan remaja. Hampir 8% (814 / 10,767 orang kanak-kanak dengan data yang ada) individu-individu muda mempunyai obeseiti pada usia 14 tahun, dan sekitar dua kali ganda daripada jumlah tersebut dilaporkan mempunyai perasaan mood yang rendah dan keresahan (1369 / 10,123 orang).

Dalam kalangan remaja, sekitar ⅕ individu (137/693 orang) daripada mereka yang mengalami obesiti juga mempunyai tahap tekanan emosi yang tinggi.

Masalah obesiti dan emosi pada zaman kanak-kanak dan awal remaja

Analisis mendapati bahawa masalah obesiti dan emosi cenderung berlaku bersama pada pertengahan zaman kanak-kanak dan remaja di antara umur 7 hingga 14 tahun, tetapi tidak pada peringkat awal (umur 3 hingga 5 tahun).

Secara purata, kanak-kanak perempuan mempunyai BMI dan gejala emosi yang lebih tinggi berbanding daripada kanak-kanak lelaki yang berumur 7 hingga 14 tahun, tetapi kemunculan dan perkembangan masalah obesiti dan emosi adalah sama bagi kedua-dua kanak-kanak lelaki dan perempuan.

Sosioekonomi dan obesiti, emosi kanak-kanak

Selepas mengambil kira status sosioekonomi, perkaitan antara BMI dan masalah emosi telah berkurang sedikit, menunjukkan bahawa kelemahan sosioekonomi mungkin sebahagiannya menerangkan hubungan antara obesiti kanak-kanak dan kesihatan mental yang tidak baik.

Menurut Dr. Praveeta Patalay dari University College London, UK yang turut mengetuai bersama penyelidikan tersebut, risiko sosioekonomi yang dikongsi bersama dalam perkembangan obesiti dan penyakit mental yang kurang baik dapat dijelaskan oleh banyak faktor. Sebagai contoh, kawasan-kawasan yang kurang bernasib baik daripada aspek sosioekonomi, cenderung mempunyai akses yang kurang baik kepada makanan yang sihat dan ruang hijau, yang mungkin menyumbang kepada peningkatan obesiti dan masalah emosi , dan menyumbang kepada kesan kelemahan sosioekonomi peringkat keluarga.

Menurut beliau lagi, oleh kerana kedua-dua kadar obesiti dan masalah emosi pada zaman kanak-kanak semakin meningkat, pemahaman terhadap kejadian secara bersama perkara-perkara tersebut adalah kebimbangan kesihatan awam yang penting, kerana kedua-duanya dikaitkan dengan kesihatan yang tidak baik ketika zaman dewasa. Langkah-langkah seterusnya adalah untuk memahami implikasi kejadian bersama perkara-perkara tersebut dan cara terbaik untuk campur tangan bagi mempromosikan kesihatan yang baik.

Penulis kajian tersebut mengakui bahawa penemuan mereka menunjukkan perkaitan secara pemerhatian, jadi kesimpulan mengenai sebab dan akibat tidak dapat dibuat. Mereka menyatakan beberapa batasan atau limitasi kajian tersebut, termasuk laporan yang tidak terperinci, laporan ibu bapa, dan kadar pergeseran yang mungkin mempengaruhi hasil kajian.

Baca juga:

Tuntutan Kesihatan ‘Mengelirukan’ pada Pembungkusan Makanan yang Dipasarkan Kepada Kanak-kanak

Tanda-tanda Penyakit Mental Pada Kanak-kanak

Snek Untuk Kanak-kanak: Apa Yang Anda Perlu Tahu?


Lelaki Juga Berisiko Jadi Punca Isteri KEGUGURAN - Ini Antara Sebabnya!

Punca keguguran selalunya akan dikaitkan dengan wanita.

Tetapi sebenarnya kualiti sperma juga boleh menjadi faktor penyebab.

Tak percaya? Bacalah artikel ini.

Lelaki boleh jadi punca keguguran

Oleh sebab kandungan adalah dibawa oleh wanita,
ramai yang menyangka keguguran berlaku disebabkan oleh si ibu
.

Namun, kita sering terlepas pandang mengenai 1 perkara, iaitu peranan si ayah, atau lebih tepat spermanya yang berperanan dalam kehamilan.

Dalam sesetengah kes, kualiti sperma juga boleh memberikan kesan kepada kehamilan dan boleh
dipertanggungjawabkan sebagai penyebab berlakunya keguguran
.

Walau bagaimanapun, harus diingatkan adakalanya punca keguguran boleh terjadi tanpa sebarang penjelasan.

Menurut
American Society for Reproductive Medicine
 (ASRM), kurang daripada separuh keguguran berlaku di Amerika Syarikat mempunyai sebab yang dapat dikenal pasti.

ASRM turut menjelaskan bahawa 2 per 3 daripada
wanita dengan kehamilan sihat
 mengalami masalah keguguran.

Kualiti sperma dan keguguran

Selalunya kehamilan akan membuatkan kita fokus kepada wanita.

Tetapi kajian terbaharu melihatkan kepada lelaki serta hubung kait antara kualiti sperma ke atas kehamilan yang berjaya.

Walaupun pakar kesuburan menyatakan banyak kajian masih perlu dilakukan, namun sekurang-kurangnya, kita mengetahui bahawa lelaki juga boleh menjadi faktor berlakunya keguguran.

Sperma boleh mempengaruhi hasil kehamilan, melalui:

Kromosom tidak normal

Pecahan DNA spema

Gaya hidup

Seandainya keguguran berlaku berulang kali, maka ujian kesuburan bukan sahaja harus menumpukan kepada si ibu, bahkan perlu melibatkan si ayah.

Masalah kromosom

Penyebab utama keguguran adalah berkaitan kromosom. Ia adalah
 blok DNA dengan maklumat yang diperlukan untuk perkembangan janin
.

Separuh daripada kromosom bayi berkembang adalah berasal daripada si ayah.

Maka terdapat kemungkinan mereka boleh menjadi penyumbang kromosom yang tidak normal kepada kehamilan.

Anggaran 3 daripada 4 keguguran berlaku pada trimester pertama kehamilan.

Biasanya wanita yang gugur kandungan pada tempoh ini mempunyai masalah dengan kromosom bayi.

Apabila
 melibatkan masalah kromosom, mungkin berlaku kesilapan semasa proses persenyawaan.

 Ia mungkin kerana embrio mendapat bilangan kromosom yang salah – terlalu banyak atau terlalu sedikit, jadi wujud risiko keguguran.

Namun, tidak semua bayi yang mempunyai jumlah kromosom yang salah berdepan risiko gugur. Contohnya,
bayi dengan trisomi 21 akan mengalami sindrom Down.

Tidak ada anggaran untuk menentukan dua perkara ini:

Kekerapan masalah berkaitan sperma boleh menjadi punca keguguran yang berulang, dan

Masalah kromosom dipercayai bukan penyebab utama masalah gugur yang terjadi lebih daripada sekali.

Tetapi masih ada kemungkinannya, terutamanya bagi lelaki dengan sperma yang menunjukkan morfologi tidak normal (ukuran dan bentuk sperma) atau tahap kesuburan rendah.

Kualiti sperma dan pecahan DNA

Kunci sperma berkualiti adalah terletak pada DNA,
 yang mana mempunyai risiko untuk terjejas dan rosak.

Apabila kerosakan berlaku, ia dikenali sebagai fragmentasi DNA sperma (DSF) dan menjadi fokus kajian kebanyakan penyelidikan yang mengkaji punca berlakunya keguguran.

SDF boleh berlaku disebabkan pelbagai faktor. Antaranya seperti:

Kematian sel

Toksin persekitaran

Masalah kesihatan atau demam

Sperma tidak boleh memperbaiki kerosakan sel seperti sel lain di dalam badan dan ia adalah penyebab utama kemandulan lelaki.

Kerosakan yang berlaku juga boleh mempengaruhi struktur DNA dalam sperma dan sekiranya persenyawaan berlaku, ia berpotensi mengakibatkan keguguran.

Dalam 1 kajian lain, penyelidik membandingkan pasangan yang mengalami keguguran berganda dengan pasangan bersama lelaki tidak subur dan lelaki yang subur.

Hasilnya, sperma terlibat dalam keguguran cenderung mempunyai tanda fragmentasi pada kadar yang sama dengan
lelaki dengan masalah ketidaksuburan
.

Kajian tersebut menunjukkan bahawa wujud persamaan antara DSF dengan ketidaksuburan – kedua-duanya sukar untuk hamil dan risiko kegagalan kandungan – boleh menjadi punca kepada keguguran yang berlaku.

Amalan gaya hidup jejaskan kualiti sperma

Apabila bercakap mengenai peluang untuk mengandung, amalan gaya hidup wanita sering ditekankan bagi menjamin kehamilan dan kandungan yang sihat.

Tetapi jangan lupa, sebenarnya
 amalan gaya hidup lelaki sebelum kehamilan berlaku juga penting untuk dititikberatkan.

Ini terutamanya melibatkan kualiti sperma.

Tabiat seperti merokok, penyalahgunaan dadah serta pengambilan alkohol, pemakanan, berat badan serta aktiviti fizikal juga boleh mempengaruhi tahap kesihatan sperma.

Pilihan gaya hidup yang tidak sihat sudah tentu boleh menurunkan % untuk peluang kehamilan berjaya.

Ia juga akan mengurangkan tahap pengerakan sperma, daya hidup dan kuantiti sperma lebih rendah serta meningkatan risiko morfologi abnormal kepada air mani.

Malahan risiko kerosakan fizikal untuk berlaku juga tinggi.

Jika
 wujud kerosakan pada sperma,
 ia pastinya akan menyebabkan masalah kesuburan.

Seandainya telur berjaya disenyawakan, risiko keguguran adalah tinggi.

Pemeriksaan doktor

Kebanyakan masalah keguguran yang berlaku, terjadi tanpa dapat dikenal pasti puncanya.

Banyak faktor menyumbang kepada punca keguguran dan masih tidak dapat ditentukan % kesan sperma kepada keadaan ini.

Melakukan pemeriksaan doktor adalah 1 cara terbaik untuk mendapatkan jawapan lebih pasti bagi sebarang keraguan yang bersarang di hati dan pemikiran anda.


Ketagihan Pornografi Bukan Sekadar Menjejaskan Otak

Setiap orang yang menonton pornografi, baik lelaki mahupun wanita, menggunakan alasan bahawa menonton filem porno dapat mengembangkan fantasi seksual dan mendorong rangsangan seksual ketika berhubungan intim dengan pasangan. Maka tidak hairanlah ada pasangan berkahwin yang menonton filem pornografi bersama-sama. Kemudahan capaian kepada filem porno yang berlambak di alam maya membuka peluang menonton dengan kerap sehingga ada yang menjadi ketagih dan mendatangkan kesan bahaya.

Sebuah kajian di Jerman mengungkapkan bahawa terlalu kerap menonton filem porno boleh menjejaskan kesihatan otak. Para pengkaji tersebut menemukan bahawa terlalu kerap atau s
ecara teratur
 menonton filem porno dapat membuatkan isi padu di bahagian striatum mengalami penyusutan. Striatum sendiri adalah bahagian otak yang terkait dengan motivasi.

Kajian dengan
Cambridge University
pada tahun 2013 pula mendapati otak seseorang yang suka menonton filem porno hampir sama dengan penagih dadah. Berdasarkan hasil
scan
, terdapat tiga bahagian otak yang lebih aktif pada mereka yang suka menonton filem porno sejak usia muda berbanding yang tidak.

Kesan menonton filem porno tidak hanya menjejaskan otak. Ketahui kesan lain ketagihan pornografi.

1. Kehilangan kegairahan seksual

Sebuah kajian yang diterbitkan di
Italian Society of Andrology and Sexual Medicine
 menunjukan bahawa daripada 28,000 lelaki yang dijadikan objek kajian, kebanyakan menonton filem porno sejak muda, sekitar usia 14-20 tahun.

Menurut Marnia Robinson, ketua pengkaji, semakin ramai lelaki muda di Itali menderita anoreksia seksual dan tidak mampu mengalami ereksi kerana penggunaan internet untuk pornografi yang biasanya dimulai sewaktu remaja.

Anoreksia seksual di sini disifatkan sebagai keadaan berkurangnya nafsu atau kegairahan seksual. Biasanya orang yang mengalaminya menjadi takut dengan keintiman, sentuhan seksual, malu, dan membenci diri sendiri atas pengalaman seksualnya. Robinson sendiri mengatakan penyebab orang jadi suka menonton filem porno atau ketagihan dengan pornografi dan mengalami anoreksia seksual adalah masalah fisiologi, bukan psikologi.

2. Mati pucuk

Mereka yang ketagihan menonton filem porno akan lebih berisiko tinggi mengalami disfungsi erektil atau
mati pucuk
. Profesor Carlo Foresta, profesor urologi di University of Padua, Itali mendapati bahawa 70% pemuda yang mencari bantuan klinikal untuk masalah seksual adalah karena masalah ketagihan pornografi di internet.

Menurut beliau, ramai lelaki muda berusia 20 tahun atau lebih, tidak dapat melakukan hubungan intim dengan wanita dalam dunia nyata, sehingga membuat mereka memiliki kebiasaan menonton filem porno atau melancap dengan berlebihan.

Mereka tidak akan pernah terbuka membicarakan hal ini dengan teman atau rakan kerja kerana takut akan menjadi bahan sindiran. Tapi ketika ada yang menceritakan masalah ini dalam forum kesihatan, maka akan banyak respon yang didapati dariada orang lain yang juga mengalami masalah yang sama.

Menurut Profesor Foresta, disfungsi erektil atau mati pucuk yang berkaitan dengan pornografi boleh disembuhkan. Akan tetapi dalam masa pemulihan, memerlukan 4-12 minggu untuk menghindari rangsangan seksual yang tinggi.

3. Jadi tidak tertarik melakukan hubungan seks di dunia sebenar

Dalam kajian lain, ketagihan menonton filem porno boleh menjadikan seseorang lelaki menjadi tidak tertarik melakukan seks di dunia sebenat. Kajian ini menemukan bahawa pornografi boleh membuat lelaki tidak berasa gembira dengan hubungan seksual yang sebenar dengan pasangannya.

Ini boleh terjadi kerana menonton filem porno membuat rangsangan dopamin terjadi secara terus menerus. Akibatnya, otak kehilangan kemampuan untuk memberi tindak balas tahap dopamin yang normal, dan orang yang sudah ketagihan filem porno perlu pengalaman seksual yang lebih ekstrem agar mampu terangsang di dunia nyata.

Statistik pornografi

Berikut merupakan data statistik yang diterbitkan
Psychguides
 tentang fakta pornografi di dunia.

1 daripada 5 pencarian di internet melalui telefon pintar adalah pornografi.

Lelaki yang memilik perkahwinan yang bahagia 61% lebih kurang kemungkinannya menonton pornografi.

20% lelaki menonton pornografi sewaktu bekerja.

88% adegan pornografi mengandung kekasaran fizikal dan 49% mengandungi kekasaran verbal.

Sekalipun anda masih mampu mengawal kekerapan menonton porno dan yakin bahawa anda tidak memudaratkan orang lain, industri pornografi sendiri merupakan industri yang menggalakkan pemerdagangan manusia, kekerasan terhadap wanita mahupun kanak-kanak. Anda mungkin berasa selesa menonton filem porno dalam ruang peribadi anda sedangkan industri ini mempunyai kesan global terutamanya terhadap golongan manusia yang paling mudah dieksploitasi.

Bukan semua orang yang berminat menonton porno mahu menonton keganasan terhadap wanita tetapi sebagaimana penagih dadah tidak mempunyai kawalan bilamana pengambilan kuantiti dadah seperti biasa tidak mempunyai kesan, begitu juga penonton filem lucah tidak lagi mempunyai kawalan bila aksi seks yang normal tidak lagi merangsang mereka. Lama-kelamaan ini akan membuka pintu kepada aksi yang lebih ganas mahupun seks songsang dan penderaaan seksual terhadap kanak-kanak. Akhirnya, anda bukan sekadar mencipta permintaan terhadap pornografi, tetapi juga permintaan untuk pemerdagangan manusia, penderaan seksual dan keganasan terhadap wanita dan kanak-kanak. Sebagaimana yang disebut dalam gerakan anti-pornografi,
Fight The New Drug
, kaitan pornografi dengan pemerdagangan manusia ialah seperti kaitan rokok dengan kanser.


6 Mitos Mengenai Merokok

Terdapat banyak sebab mengapa seseorang mungkin mula merokok. Walaupun ramai mahu berhenti, mereka enggan berbuat demikian kerana banyak mitos mengenai berhenti merokok. Untuk membantu anda berhenti merokok, di sini adalah 7 mitos tentang berhenti merokok dan kebenaran tentangnya.

Tabiat sihat lain mungkin membuatkan anda merokok

Kebanyakan orang berpendapat bahawa walaupun mereka merokok, mereka masih bersenam dan makan secara sihat, oleh itu kesihatan mereka secara keseluruhan masih sihat. Walau bagaimanapun, itu tidak benar. Kajian menunjukkan bahawa mendapatkan pemakanan yang cukup dan senaman secara tetap tidak cukup untuk mengurangkan risiko yang berkaitan dengan merokok. Malah, menurut satu kajian oleh Michael C. Fiore, MD, Profesor Perubatan dan Pengarah Pusat Penyelidikan Tembakau dan Intervention di University of Wisconsin di Madison, merokok boleh memberikan kesan negatif terhadap mana-mana organ dalam badan, jadi tidak ada gaya hidup boleh mengatasi kesan-kesan merokok.

Berhenti merokok menyebabkan pertambahan berat badan

Berhenti merokok boleh menyebabkan pertambahan berat badan, tetapi anda boleh dengan mudah mengurangkan berat tambahan dengan memakan makanan yang lebih sihat dan bersenam. Jika anda mengikuti gaya hidup sihat, anda boleh kehilangan 2-5 kg dalam tempoh beberapa bulan pertama, menurut Institut Kesihatan Kebangsaan. Anda tidak perlu bimbang tentang kenaikan berat badan selepas berhenti merokok. Ingat bahawa berat badan anda adalah bermanfaat untuk membaiki badan anda daripada kerosakan akibat merokok.

Merokok menggalakkan perubahan mood

Apabila anda merokok, bukan sahaja badan tetapi juga minda anda adalah di bawah kesannya. Apabila anda mula berhenti merokok, ia adalah perkara biasa untuk berasa sedikit di pinggir, tetapi kesan ini adalah bersifat sementara dan sering hilang dalam satu atau dua minggu selepas berhenti, kata K. Michael Cummings, PhD, MPH, seorang profesor di jabatan psikiatri dan sains tingkah laku di Universiti perubatan South Carolina dan pengarah bersama Dasar dan Kawalan Program Tobacco di Pusat Cancer Hollings.

Beralih kepada rokok ‘ringan’ akan mengurangkan risiko

Walaupun rokok ringan (light cigarettes) kurang nikotin, ramai yang memilih rokok jenis ini akan mengimbangi jumlah yang rendah nikotin dengan menyedut lebih lama dan lebih mendalam. Selain itu, orang yang menghisap rokok ringan mati akibat kanser paru-paru, strok, serangan jantung, dan
emfisema
 setiap hari. Rokok ringan tidak bermakna terdapat kurang risiko berbanding dengan merokok rokok biasa.

Anda tertekan apabila berhenti

Seperti yang dijelaskan di atas, berhenti merokok boleh menyebabkan perubahan mood. Walau bagaimanapun, sesetengah orang percaya bahawa perubahan mood dalam jangka pendek boleh membawa kepada kemurungan. Kebanyakan orang yang mendapat kemurungan selepas berhenti adalah mereka yang sudah mempunyai risiko yang tinggi atau sejarah kemurungan.

Berita baiknya adalah kemurungan boleh dirawat dengan kombinasi ubat-ubatan yang betul  dan kaunseling. Mendapatkan rawatan profesional yang betul boleh membantu anda menyelesaikan kedua-dua keadaan ini.

Berhenti “cold turkey” adalah satu-satunya cara untuk berhenti

Sesetengah perokok berpendapat bahawa berhenti secara tiba-tiba adalah pendekatan terbaik dan tekad adalah satu-satunya cara yang berkesan untuk mengawal keinginan merokok. Ia sebahagiannya betul: Komitmen adalah penting. Tetapi perokok lebih cenderung untuk berjaya berhenti jika mereka mengambil khidmat kaunseling dan ubat berhenti merokok, termasuk nikotin (gusi, tampalan, lozenges, inhaler, semburan hidung) dan ubat preskripsi zyban (bupropion) dan chantix (varenicline).


Naik 2 Saiz 'Cup', Betul Ke Payudara Wanita Makin Besar Selepas Terima Vaksinasi?

Normal untuk mereka yang mengambil vaksin mendapat kesan sampingan tertentu. Antara kesan vaksin yang lazim ialah pening kepala, mual, demam dan selesema.

Namun, tahukah anda, ada wanita yang mengalami perubahan saiz payudara setelah mengambil vaksin? Tetapi, benarkah ini kesan vaksin atau tanda penyakit yang serius?

Untuk pengetahuan anda, wanita mempunyai kebarangkalian yang lebih tinggi untuk
mengalami kesan vaksin yang lebih teruk berbanding lelaki.

Bukan itu sahaja, selain kesan sampingan vaksin yang biasa,
kitaran haid wanita juga mungkin akan terganggu!

Tetapi, apakah yang membuatkan wanita melaporkan perubahan dalam saiz payudara mereka? Sebenarnya, ada penjelasan yang mudah di sebalik fenomena ini.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Kesan vaksin buat payudara membesar, mengapa?

Menurut pakar, bukan buah dada wanita yang membesar, sebaliknya, nodus limfa yang membengkak!

Kesan vaksin ini juga merupakan sesuatu yang lazim.

Menurut
Centers for Disease Control and Prevention
 (CDC), 11% individu mengalami kesan sampingan ini
setelah mendapat vaksin Moderna.
 Malah, jumlah ini meningkat ke 16% selepas mengambil suntikan kedua.

Mungkin ramai wanita yang rasa teruja dengan kesan sampingan ini kerana ia dilaporkan boleh berkekalan selama 4 hingga 12 minggu.

Walau bagaimanapun, ada juga wanita yang panik dan terus berjumpa doktor untuk pemeriksaan lanjut.

Disebabkan kesan vaksin ini, ramai juga wanita yang
bertindak melakukan pemeriksaan mamogram
 kerana risau ia berlaku disebabkan kanser payudara.

Menurut Dr. Maurie Markman, ada banyak punca yang menyebabkan nodus limfa menjadi bengkak. Selain kanser, vaksinasi atau penyakit seperti demam panas juga boleh menyebabkan kesan yang sama.

Malah, nodus limfa yang membengkak merupakan sesuatu yang biasa dan tidak perlu dirisaukan. Ia merupakan tanda sistem imun anda sedang melawan jangkitan ataupun penyakit.

Walau bagaimanapun, jika nodus limfa anda membengkak tanpa sebarang sebab, berjumpalah doktor dengan segera untuk memastikan ia tidak berpunca daripada penyakit yang serius.

Baca juga:

Peringatan! Tak Boleh Lakukan Senaman Berat Selepas Vaksin COVID-19, Ini Sebabnya!

Serupa Tapi Tak Sama? Ini Beza Antara Selesema, Flu, Alahan & COVID-19!

Bagaimanakah vaksin mempengaruhi nodus limfa?

Dr. Lisa Mullen, ahli radiologi dari
Hopkins Medicine
 mempunyai beberapa jawapan untuk menjawab persoalan ini.

Menurut beliau, nodus limfa yang terletak di bawah lengan boleh membengkak selepas menerima suntikan vaksin. Tetapi, jangan risau. Kesan sampingan vaksin ini merupakan sebuah tindak balas yang normal.

Namun, bukan semua vaksin akan menghasilkan kesan yang sama.
Disebabkan vaksin COVID-19 merupakan sesuatu yang baharu,
 sistem imun badan manusia akan memberikan reaksi yang kuat terhadapnya.

Vaksin lain seperti vaksin untuk kayap (
shingles
) dan diphtheria/tetanus/pertussis (D-TaP) juga boleh membuatkan nodus limfa membengkak.

Tetapi, Dr. Mullen juga mengingatkan bahawa kesan sampingan ini bersifat sementara. Buah dada wanita sepatutnya bertukar ke saiz asal dalam masa beberapa hari.

Nodus limfa yang membengkak sebenarnya merupakan tanda yang positif.

Malah,
bengkak yang berlaku pada bawah lengan atau di kawasan leher
 ini menandakan sistem imunisasi badan sedang bertindak balas terhadap jangkitan atau penyakit yang anda alami.

Bukan itu sahaja, ia juga menandakan nodus limfa anda sihat dan berfungsi dengan baik untuk menghalang jangkitan oleh bakteria atau virus.

Badan manusia mempunyai 600 nodus limfa yang berbeza. Kebanyakannya terletak di kawasan dada, lengan, perut, kaki dan juga rahang. Malah, setiap individu mungkin mempunyai jumlah nodus limfa yang berbeza!

Payudara bengkak, perlukah saya berjumpa doktor?

Semua wanita perlu tahu, nodus limfa boleh membengkak disebabkan pelbagai perkara. Namun, jarang sekali ia berkait dengan penyakit yang serius dan malignan seperti kanser.

Walau bagaimanapun, jika buah dada anda membengkak tanpa sebab, berjumpalah dengan doktor secepat mungkin.

Dr. Markman juga tidak menafikan kemungkinan ia
merupakan antara tanda kanser
. Menurutnya lagi, ada beberapa orang wanita yang dikesan mengalami kanser payudara selepas menjalani pemeriksaan mamogram.

Malah, mereka juga melakukan pemeriksaan ini setelah mengalami perubahan saiz payudara disebabkan pengambilan vaksin COVID-19.

Namun, menurut sebuah jurnal yang diterbitkan oleh
Radiological Society of North America
, pembengkakan nodus limfa yang berlaku kepada wanita yang baru sahaja menerima vaksin boleh menghasilkan diagnosis kanser yang palsu.

Oleh sebab itu, di negara Australia, wanita yang berumur 50 tahun ke atas yang memerlukan mamogram secara berkala dinasihatkan supaya melakukan mamogram terlebih dahulu sebelum mengambil vaksin untuk mengelakkan sebarang kekeliruan.

Jika anda risau mengenai kanser payudara, berhubunglah dengan doktor untuk sesi konsultasi.

Artikel berkaitan:

Kesimpulan

Jika anda tertanya-tanya sama ada vaksin boleh menyebabkan payudara wanita menjadi lebih besar, jawapannya adalah ya!

Walau bagaimanapun, jangan cepat percaya dengan video TikTok atau ciapan Twitter yang mendakwa buah dada mereka membesar 2 kali ganda.

Nodus limfa yang membengkak merupakan sesuatu yang normal dan salah satu kesan vaksin yang biasa. Malah, kita juga sering mengalaminya ketika demam atau tertekan.

Walau bagaimanapun, kesan sampingan ini tidak sepatutnya kekal lama. Ia akan hilang dalam masa beberapa hari. Jika ia tidak beransur pulih, cepat-cepatlah berjumpa doktor ya!

#HelloHealthGroup, #HelloDoktor, #HelloHealthCoronaVirus


Bukan Malam Saja Boleh Berjimak, Rupanya Ada Waktu Lain Yang Lagi BEST!

Setiap pasangan suami isteri semestinya menginginkan kehidupan seks yang sihat dan seronok bukan? Disebabkan itu, macam-macam usaha telah dilakukan seperti mengenakan pakaian seksi dan
variasi posisi seks
. Namun, bila waktu sesuai buat seks yang best?

Namun, kadangkala aksi di ranjang kalian masih juga hambar. Kenapa?

Sebenarnya, anda dan pasangan mungkin terlepas pandang terhadap satu aspek utama dalam hubungan seks iaitu waktu ia dilakukan. Jangan ambil mudah perkara ini, ia juga adalah sangat penting.

Jadi, apakah waktu sesuai buat seks dengan pasangan? Jom selami artikel ini dengan lebih mendalam lagi untuk tahu jawapan sebenarnya!

Baca lebih lanjut tentang Kesihatan Seksual
di sini
.

Pukul berapa paling sesuai ‘bercinta’ dengan pasangan?

Menurut Alisa Vitti yang merupakan seorang pakar hormon, waktu sesuai buat seks dengan pasangan bukanlah
waktu malam seperti yang selalu kita percaya
. Hakikatnya, waktu petang adalah masa yang paling terbaik.

Untuk lebih terperinci, beliau menyatakan masa paling syok untuk bersama dengan pasangan adalah pada pukul 3 petang. Terkejut bukan? Namun, terdapat alasan kukuh yang menyokong saranan ini.

Alisa Vitti pernah menjelaskan perkara ini di dalam buku WomanCode dengan menyatakan hormon oestrogen dalam tubuh badan lelaki akan berada pada tahap yang paling tinggi sekitar pukul 3 petang. Inilah sebabnya kaum Adam akan lebih berminat untuk berasmara dengan anda pada waktu petang.

Namun, anda juga perlu tahu waktu petang bukanlah masa encik suami mampu beraksi paling hebat.

Sebaliknya, waktu pagi adalah ketika mereka akan lebih bersemangat. Ini kerana kebanyakan lelaki akan merembeskan hormon testosteron dengan banyak pada waktu pagi.

Dalam erti kata yang lebih mudah, lelaki akan lebih hebat bersenggama pada waktu pagi, tapi lebih minat berjimak pada waktu petang. Namun, bagaimana pula dengan wanita?

Bagi wanita, waktu sesuai buat seks adalah pada waktu petang iaitu sekitar pukul 3 petang. Ini kerana ia adalah waktu tubuh badan kaum Hawa mengeluarkan hormon kortisol paling tinggi.

Jadi, ternyatalah waktu sesuai buat seks adalah pada pukul 3 petang setelah dibandingkan aspek waktu pengeluaran hormon penting dalam tubuh badan kedua-dua jantina.

Bagaimana menjayakan hubungan asmara pada waktu petang?

Sekarang kita sudah tahu bahawa pukul 3 petang adalah waktu sesuai buat seks bersama pasangan. Pun begitu, agak sukar untuk berasmaradana dengan pasangan pada waktu sebegini atas pelbagai faktor luaran.

Jadi, inilah caranya untuk kalian berdua menjayakan hubungan asmara pada waktu petang:

#1. Manfaatkan hari cuti dengan seks

Ya, memang ramai suami isteri yang bekerja. Ini sekali gus menyebabkan kalian yang bekerjaya ini tidak mampu berjimak dengan pasangan pada waktu yang sangat disyorkan ini.

Apa yang boleh dilakukan adalah manfaatkan hari cuti anda dengan seks. Jadi, janganlah anda hanya tidur sahaja ketika hari cuti ya? Adalah lebih baik untuk mengajak pasangan bercanda bersama!

#2. Bersenam bersama dengan pasangan

Tidak dinafikan waktu petang adalah ketika kita akan mengantuk
 terutamanya pada hari cuti kerana tiada tugasan yang perlu dilakukan. Jika mengantuk, sudah tentulah seks tidak mampu dijayakan.

Jadi, sila ajak pasangan untuk bersenam bersama-sama dengan anda. Ini kerana senaman sekitar 30 ke 40 minit mampu meningkatkan tahap testosteron serta kekuatan dan ketahanan tubuh badan.

Selepas bersenam, mungkin anda boleh ajak pasangan beraksi di ranjang pula?

#3. Menonton rancangan sukan di televisyen

Jika anda dan pasangan
sudah sangat malas untuk bergerak atau bersenam
, mungkin sekadar menonton televisyen sudah mencukupi. Syaratnya, pastikan kalian menonton rancangan sukan.

Ini kerana kajian menunjukkan menonton rancangan sukan di kaca televisyen mampu meningkatkan keagresifan ekoran hormon testosteron dalam tubuh badan meningkat.

Selepas rancangan tersebut tamat, mungkin kalian boleh buat ‘rancangan’ sendiri?

#4. Temu janji seks dengan lebih awal

Kadangkala, tidak perlu tunggu sampai waktu petang untuk mengajak pasangan melakukan seks.
Sebenarnya, kalian sudah boleh ajak, usik atau minta untuk bercanda
 pada waktu pagi lagi.

Mungkin ketika mereka sedang sibuk menguruskan rumah, anda boleh sahaja menghantar pesanan ringkas untuk temu janji seks tepat pada pukul 3 petang nanti. Ini pasti akan membuatkan mereka tidak sabar.

Disebabkan penantian ini, hormon testosteron dalam tubuh badan secara tidak langsung akan meningkat. Jadi, sila bersedia untuk diterkam bila tiba waktu temu janji kalian nanti okay!


Purpura Henoch-Schonlein

Definisi

Apa itu Purpura Henoch-Schonlein?

Purpura Henoch-Schonlein (HSP) adalah penyakit autoimun yang menyebabkan keradangan dan pendarahan dalam saluran darah kecil pada kulit, sendi, usus dan buah pinggang.

Keradangan ini, yang dipanggil vaskulitis, boleh menyebabkan saluran darah organ anda kebocoran, yang akan mengakibatkan beberapa simptom.

Apakah kebarangkalian Purpura Henoch-Schonlein?

Purpura Henoch–Schonlein sering berlaku dalam kanak-kanak antara usia 2 hingga 11 tahun, tetapi ia boleh berlaku tanpa mengira usia.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Purpura Henoch-Schonlein?

Simptom umum purpura Henoch-Schonlein ialah:

Ruam (purpura): bintik-bintik simetri berwarna merah-ungu, biasanya terdapat pada bahagian belakang, punggung, tangan, dan atas paha dalam anak kecil atau di pergelangan kaki dan bahagian bawah kaki pada kanak-kanak dan orang dewasa yang lebih tua. Ini adalah tanda purpura Henoch-Schonlein yang paling klasik dan universal

Sendi bengkak dan sakit (artritis): pesakit dengan HSP sering mengalami radang sendi (sakit dan bengkak) – terutamanya di lutut dan pergelangan kaki. Kesakitan sendi kadangkala mendahului kemunculan ruam tersebut dengan satu atau dua hari sebelumnya tetapi ia akan hilang dan tidak menyebabkan masalah kronik.

Gejala gastrousus: sakit perut, loya, muntah atau najis berdarah berkemungkinan berlaku sebelum ruam muncul.

Penglibatan buah pinggang: sedikit darah dan protein boleh didapati dalam air kencing kerana buah pinggang terjejas.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Dalam sesetengah kes, purpura Henoch–Schonlein menyebabkan masalah serius pada usus atau buah pinggang. Temui doktor anda secepat mungkin jika anda atau anak anda mengalami ruam yang bercirikan purpura Henoch–Schonlein.

Punca

Apakah Punca Purpura Henoch-Schonlein?

Dalam purpura Henoch-Schonlein, berlaku keradangan pada sebahagian pembuluh darah kecil yang boleh menyebabkan pendarahan pada kulit, sendi, abdomen dan buah pinggang. Sebab awal keradangan ini tidak dapat dipastikan, berkemungkinan besar disebabkan oleh tindak balas sistem imun yang tidak normal di mana sistem imun tubuh menyerang sel dan organ tubuh sendiri. Hampir 30 hingga 50 peratus kes HSP dialami selepas jangkitan saluran atas pernafasan, seperti selesema, dengan permulaan simptom kira-kira 10 hari. Pencetus HSP termasuklah cacar air, jangkitan streps pada tekak, measles dan hepatitis. Pencetus lain mungkin termasuk ubat-ubatan tertentu, makanan, gigitan serangga atau pendedahan kepada cuaca sejuk.

Faktor-faktor Risiko

Apakah yang meningkatkan risiko saya kepada Purpura Henoch-Schonlein?

Terdapat banyak faktor risiko untuk purpura Henoch-Schonlein, seperti:

Usia:
penyakit kebiasaannya dialami kanak-kanak dan remaja dengan majoriti kes berlaku dalam kanak-kanak berusia antara 2 hingga 6 tahun.

Jantina
:
 purpura Henoch-Schonlein lebih sering berlaku dalam kanak-kanak lelaki berbanding perempuan.

Bangsa
:
 kanak-kanak kulit putih dan berbangsa Asia lebih cenderung mendapat  purpura Henoch-Schonlein berbanding anak kulit hitam.

Waktu
:
 purpura Henoch-Schonlein berlaku terutamanya dalam musim luruh, musim sejuk dan musim bunga dan jarang berlaku pada musim panas.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Purpura Henoch-Schonlein didiagnosis?

HSP mudah didiagnosis apabila terdapat semua simptom yang klasik.

Ujian makmal

Walaupun tiada ujian khusus yang dapat mengesahkan purpura Henoch-Schonlein, ujian-ujian tertentu dapat membantu menolak kemungkinan penyakit lain dan memudahkan diagnosis Henoch-Schonlein. Ini termasuklah:

Ujian darah: pesakit dengan purpura Henoch-Schonlein sering mempunyai kadar antibodi tertentu yang tidak normal.

Ujian air kencing: dilakukan untuk meneliti fungsi buah pinggang.

Biopsi

Jika simptom tidak jelas, doktor anda mungkin akan melakukan biopsi kulit atau buah pinggang.

Ujian pengimejan

Doktor anda mungkin menyarankan ultrabunyi untuk menolak kemungkinan sakit abdomen dan untuk meneliti kemungkinan komplikasi lain, seperti usus tersumbat.

Bagaimana pesakit Purpura Henoch-Schonlein dirawat?

HSP akan reda sendiri selepas sebulan walaupun tanpa rawatan. Beberapa rawatan paliatif yang mungkin disarankan oleh doktor adalah:

Ubat-ubatan

Penggunaan kortikosteroid yang kuat, seperti prednisone, untuk merawat simptom gastrousus atau penyakit ginjal yang teruk dianggap agak kontroversi kerana kesan sampingannya yang serius dan manfaatnya  yang tidak jelas.

Ubat anti-keradangan bukan steroid (NSAIDs) boleh digunakan untuk melegakan kesakitan dan bengkak sendi.

Ubat tahan sakit juga boleh membantu menghadapi rasa sakit. Antibiotik boleh diambil jika terdapat sebarang jangkitan.

Pembedahan

Jika bahagian usus telah terlipat pada diri sendiri atau terkoyak, pembedahan diperlukan untuk membaikinya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Purpura Henoch-Schonlein?

Kanak-kanak dan orang dewasa dengan purpura Henoch–Schonlein ringan perlu dipastikan berada dalam keadaan selesa sepanjang waktu mereka mempunyai simptom. Rehat yang mencukupi, pengambilan air dan ubat tahan sakit juga boleh membantu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


3 Perkara Penting Anda Perlu Tahu Tentang Antibiotik

Ubat antibiotik digunakan secara meluas di hospital dan klinik. Tidak kurang juga ubat ini disalahgunakan oleh doktor sendiri.

Untuk lebih memahami tentang antibiotik, ikuti 5 fakta berikut berkenaan antibiotik.

1. Antibiotik digunakan untuk merawat jangkitan bakteria

Ini adalah perkara pertama yang paling penting perlu diketahui. Antibiotik hanya sepatutnya digunakan untuk merawat jangkitan bakteria. Malah, perkataan biotik itu sendiri merujuk kepada bakteria.

Antara kesilapan yang biasa berlaku adalah apabila anda mengambil antibiotik setiap kali demam. Hakikatnya, kebanyakan demam tidak berpunca daripada bakteria, tetapi virus. Jangkitan virus perlu dirawat dengan ubat antivirus tetapi demam biasa yang disebabkan oleh virus kebiasaannya tidak memerlukan ubat.

2. Penyalahgunaan antibiotik adalah sesuatu yang serius

Selain kos yang mahal, penyalahgunaan antibiotik bukanlah sesuatu yang boleh dipandang ringan. Jika antibiotik digunakan terlalu kerap tanpa kawalan, ia boleh menyebabkan sesetengah bakteria berkembang menghasilkan spesis rintangan antibiotik.

Hasilnya, antibiotik yang sebelum ini berkesan tidak boleh digunakan ke atas bakteria yang sama. Antibiotik baru atau yang lebih kuat sebaliknya perlu digunakan.

3. Habiskan antibiotik walaupun sudah sihat

Antibiotik bertujuan membunuh bakteria di dalam badan anda. Walaupun anda sudah berasa sihat, bakteria mungkin masih ada di dalam badan anda tetapi terlalu sedikit untuk menyebabkan rasa sakit.

Jika dibiarkan, ia mungkin berkembang dan menyebabkan anda sakit semula. Oleh itu, habiskan semua antibiotik yang dipreskrip oleh doktor anda.

Hello Health Group
 tidak menyediakan nasihat perubatan, diagnosis atau rawatan.


Perasan Ada Bengkak Belakang Telinga Sampai Pening Kepala? Ini 8 Sebabnya!

Bengkak belakang telinga yang muncul dengan tiba-tiba sahaja sudah pasti akan mendatangkan ketidakselesaan buat penderita.

Bukan sahaja ia akan membuat kawasan sekitar telinga menjadi sakit, malahan juga mungkin boleh membuat anda pening kepala.

Persoalannya, adakah benjolan belakang telinga ini berbahaya dan apa punca ia berlaku? Jom ikuti artikel dengan lebih lanjut!

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Adakah bengkak belakang telinga berbahaya?

Bengkak yang berupa seperti benjolan atau ketulan pada bahagian belakang telinga adalah kondisi yang sangat jarang berlaku.

Ramai yang
 mungkin salah tanggapan dengan menyangka ia adalah kondisi beguk
 dan mungkin ia adalah salah satu daripada puncanya.

Untuk pengetahuan anda, keadaan kesihatan ini bukan merupakan masalah kesihatan yang boleh membahayakan nyawa penderita.

Namun jika bengkak itu disertai oleh beberapa gejala lain, itu mungkin petanda adanya
 masalah pada telinga, hidung atau tekak (ent)
.

Untuk lebih pasti dan selamat, sila berjumpa doktor segera untuk diagnosis ya?

Apakah punca kondisi ini berlaku?

Sebenarnya, terdapat beberapa punca kondisi benjolan belakang telinga terjadi dan berikut merupakan antaranya:

#1. Jangkitan mikroorganisme pada telinga

Ada bakteria atau virus yang boleh menyebabkan pembengkakan pada kawasan muka, leher serta belakang telinga.

Antara jenis jangkitan yang mengakibatkannya adalah virus Epstein-Barr, HIV,
demam campak
 dan
 cacar air
.

#2. Pembengkakan kelenjar getah bening

Kelenjar getah bening yang bengkak mungkin boleh menyebabkan benjolan kecil di bahagian belakang telinga.

Ia kebiasaannya berukuran seperti biji jagung dan tidak mendatangkan sebarang rasa sakit atau tidak selesa jika disentuh.

#3. Mastoiditis

Ia adalah sejenis jangkitan pada tulang mastoid yang terletak di belakang telinga dan didalangi oleh
jangkitan telinga tengah
.

Kondisi ini mungkin akan menyebabkan kebengkakan, kemerahan dan kesakitan di kawasan terbabit selain beberapa gejala lain.

#4. Abses

Ia adalah sejenis jangkitan yang menyebabkan munculnya kantung abnormal pada belakang telinga dan penuh dengan nanah.

Kondisi ini sering kali disalahertikan sebagai kista ekoran karakteristik yang lebih kurang sama jika dilihat atau disentuh daripada luar.

#5. Kista

Ia disebabkan oleh penyumbatan kelenjar sebaceous (minyak kulit) yang disertai dengan sebum (zat lemak).

Selain daripada bahagian belakang telinga, kista yang bernanah ini juga mungkin boleh terbentuk pada bahagian tubuh badan lain.

#6. Jerawat pada belakang telinga

Ataupun, kondisi ini mungkin sahaja didalangi oleh
 kondisi sangat tidak berbahaya iaitu jerawat
 akibat sel kulit yang mati.

Namun dalam kes tertentu, jerawat ini boleh menjadi sangat besar, keras dan padat lantas menyebabkan kesakitan apabila disentuh.

#7. Lipoma pada belakang telinga

Selain itu, benjolan belakang telinga juga mungkin disebabkan oleh
 lipoma iaitu benjolan lemak
 yang boleh muncul di mana-mana.

Ia kebiasaannya tidak dapat dirasai di permukaan kulit namun berkeupayaan untuk membesar sekali gus timbul pada kulit.

#8. Kanser

Akhir sekali, kalian pasti mahu lebih berwaspada dengan kondisi ini kerana ia mungkin petanda kanser pangkal hidung (nasofarinks).

Selain menimbulkan benjolan belakang telinga, sel kanser ini juga mampu menyebabkan bengkak pada leher atau kerongkong.

Pada awalnya, ia mungkin tidak akan menyebabkan apa-apa gejala namun lama-kelamaan mungkin akan menyebabkan penderita mengalami:

Sakit telinga

Pening kepala

Hidung berdarah

Gangguan pendengaran

Suara menjadi serak

Sakit pada leher atau rahang

Penurunan berat badan

Jika mendapati adanya gejala-gejala tersebut, sebaiknya segera berjumpa doktor untuk melakukan diagnosis.

Rawatan untuk bengkak belakang telinga?

Sebelum memutuskan untuk menjalani rawatan, kalian perlu tahu terlebih dahulu punca sebenar kondisi ini boleh terjadi.

Langkah pertama yang perlu dilakukan adalah dengan melihat dan meraba benjolan ini untuk mengetahui sama ada sakit atau tidak.

Jika masih tidak pasti tentang punca ia berlaku seperti yang kami telah nyatakan di atas, sila berjumpa doktor untuk diagnosis.


Perasan Tak Warna Alat Sulit Kita Berbeza Dengan Kulit Badan? Ini Rupanya Punca Kejadian!

Setiap manusia yang normal sudah pasti akan lahir dengan satu set alat sulit masing-masing bagi fungsi pembiakan dan perkumuhan.

Bagi seorang lelaki, mereka akan lahir dengan zakar manakala untuk seorang wanita pula akan lahir dengan faraj dengan fungsi yang sama.

Pun begitu, pernahkah kalian terfikir mengapa warna alat sulit kita berbeza dengan kulit badan?

Jom sama-sama kita ikuti artikel untuk mengetahui jawapan kepada soalan ini dengan lebih lanjut!

Tentang alat sulit & warna kulit

Sudah menjadi lumrah alam, manusia dijadikan secara pelbagai dan berpasang-pasangan –
 inilah sebab kenapa wujudnya jantina lelaki dan perempuan
.

Jantina

Kedua-dua jantina ini adalah saling melengkapi antara satu sama lain dan tanpa salah satu daripadanya sudah pasti tiada sulur galur keturunan.

Apa yang membezakan kedua-dua jantina ini adalah sistem reproduktif mereka termasuklah alat sulit.

Lelaki akan menggunakan zakar dan testis untuk berfungsi sebagai organ perkumuhan dan pembiakan manakala wanita pula akan menggunakan faraj dan rahim.

Bagi lelaki,
 sperma akan dihasilkan di dalam testis
 untuk disenyawakan di dalam rahim wanita.

Untuk wanita pula,
telur akan dihasilkan di dalam rahim
 untuk disenyawakan menjadi janin.

Kaum

Seperti mana lumrah kejadian alam juga, manusia akan dilahirkan dengan diversiti yang pelbagai menjadikan kita berbeza antara satu sama lain.

Ada yang lahir dengan
warna kulit yang cerah, sawo matang atau gelap
 bergantung kepada kaum genetik yang diwariskan oleh ibu dan bapa.

Jika digabungkan dua aspek ini, mungkin anda akan berfikir bahawa warna zakar dan faraj kalian akan mengikut warna kulit bukan?

Sebenarnya, ia tidak begitu kerana ketahuilah bahawa ia mungkin berbeza!

Kenapa warna zakar & faraj lain daripada kulit?

Ya, ia adalah salah satu daripada persoalan yang sering bermain dan berlegar di fikiran kita namun mungkin terlalu malu untuk dipersoalkan.

Jika anda seorang yang berkulit cerah sekalipun, warna zakar atau faraj anda pasti lebih gelap daripada warna kulit.

Bagi individu yang berkulit gelap pula, ia tidak bermakna warna alat sulit adalah sama dengan warna kulit anda.

Ini kerana tidak kira walau apapun warna kulit anda, warna alat sulit anda pasti akan lebih gelap daripada warna kulit seumpama ada dua tona warna yang berbeza.

Selain alat sulit,
puting anda juga akan mempunyai warna yang berbeza dengan kulit
. Kenapa? Ia ada kaitannya dengan hormon dalam tubuh badan kita!

Ini penjelasan pakar mengenai perkara ini!

Menurut Pakar Dermatologi dari New York iaitu Dr. Cameron Rokhsar dan Dr. Lindsey Bordone, ia ada kaitan dengan dua hormon seks manusia iaitu testosteron dan estrogen.

Buat anda yang mungkin belum tahu,
testosteron itu adalah hormon seks untuk lelaki
 manakala
estrogen pula adalah hormon seks buat wanita
.

Kedua-dua hormon ini akan memainkan peranan yang sangat penting terhadap warna zakar dan faraj manusia.

Hormon-hormon ini akan meningkatkan aktiviti sel melanocyte yang berfungsi merembeskan melanin – protein pigmen yang bertanggungjawab mengawal warna kulit kita.

Disebabkan sel ini akan semakin giat berfungsi tatkala individu mencapai akil baligh, maka warna alat sulit kita akan berubah menjadi lebih gelap seiring perjalanan usia kita.

Lebih tua, lebih gelap warna zakar & faraj?

Ya, warna alat sulit dan juga puting kita akan berubah menjadi semakin gelap seiring dengan perjalanan usia kita.

“Semasa individu sedang berada pada usia muda, warna alat sulit dan puting mereka adalah lebih cerah dan akan berubah menjadi gelap apabila meningkat dewasa ekoran perubahan hormon dalam tubuh badan’, jelas pakar.

Dalam pada itu, ini juga adalah sebab mengapa kanak-kanak mempunyai warna rambut atau kulit yang lebih cerah jika hendak dibandingkan ketika mereka dewasa kelak.

Selain itu, ada satu lagi sebab mengapa warna zakar dan faraj menjadi lebih gelap berbanding warna kulit dan ia berkaitan dengan kondisi kesihatan kita.

Untuk pengetahuan anda, perubahan warna pada kawasan sekitar alat sulit atau puting anda adalah
petanda kalian mungkin menghidapi penyakit diabetes.

Ini kerana kawasan kulit akan berubah menjadi sedikit gelap sekiranya kandungan gula dalam darah adalah sangat tinggi dan itu adalah petanda kencing manis.

Ia adalah normal, jumpa doktor untuk diagnosis

Konklusinya, warna zakar dan faraj yang lebih gelap berbanding warna kulit kita adalah satu perkara yang normal dan hanya berkaitan dengan hormon.

Pun begitu, ia juga mungkin petanda bahawa kalian menghidapi kondisi kesihatan yang boleh jadi kronik jika dibiarkan iaitu kencing manis.

Oleh itu, sila berjumpa doktor untuk diagnosis sekiranya anda mempunyai sebarang persoalan atau kebimbangan mengenai warna alat sulit anda.

Jangan pula anda sapukan krim pencerah kulit padanya
 hanya kerana bimbang pasangan tidak boleh menerimanya okay?


Ini 6 Manfaat Minyak Telon Baby Yang Mama Harus Tahu, Point Last Sekali Paling Penting!

Pernah tak anda mendengar mengenai minyak telon
 baby
 atau ia sememangnya merupakan minyak perlu ada untuk si manja anda? Tetapi tahukah anda manfaat minyak tersebut? Dalam perkongsian artikel ini ada jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Bahan dalam minyak telon
baby

Bagi mereka yang pernah menggunakan minyak ini, pasti anda boleh membayangkan aromanya.

Secara amnya minyak yang biasanya disapu pada perut, dada, tangan, kaki dan punggung bayi ini mengandungi 3 bahan utama iaitu minyak adas, minyak kayu putih dan
minyak kelapa dara
.

Campuran ketiga-tiga bahan ini dipercayai dapat memanaskan
tubuh si manja
 dan melindungi mereka daripada jangkitan kuman – kerana kandungan minyak kayu putih yang tinggi.

Tetapi, adakah itu sahaja kelebihan minyak untuk bayi ini?

Kelebihan menggunakan minyak telon
baby

Sebenarnya, terdapat beberapa manfaat lain bagi penggunaan minyak ini, antaranya:

1. Memanaskan badan

Waktu paling biasa untuk ibu menyapu minyak ini pada si manja adalah selepas mandi. Ini kerana kelebihannya dapat membantu memanaskan tubuh bayi.

Untuk tempoh beberapa bulan pertama kehidupan, bayi masih belum mempunyai sistem pengawalan
suhu badan
 yang baik. Dengan menggunakan minyak ini, ia dapat membantu menghilangkan rasa sejuk si kecil.

Kebaikan minyak telon
baby #
2. Bantu mencegah jangkitan

Dalam minyak kayu putih ini terdapat sebatian cineol – berfungsi untuk mencegah jangkitan virus dan bakteria.

Kandungan minyak kayu putih dalam minyak telon ini adalah lebih 50%. Ini sekali gus menjadikan ia bukan sekadar membantu memanaskan tubuh si kecil, tetapi juga dapat melawan jangkitan kuman dan virus.

Kulit si manja
 juga amat terdedah kepada pertumbuhan kulat. Namun dengan menggunakan minyak ini akan dapat membantu menghalang ia daripada terjadi.

3. Melembapkan kulit

Ibu perlu menggunakan minyak telon
 baby
ini kerana ia turut menawarkan manfaat dalam membantu memberikan kelembapan pada kulit si kecil.

Seperti yang diketahui, kulit
bayi sangat sensitif
 terutama apabila cuaca berubah. Malah, kulit mereka boleh mengelupas jika terlalu kering.

Untuk mengatasi keadaan ini, ibu boleh menyapu minyak pada badan bayi terutama di bahagian tubuh yang mempunyai kulit kering.

Lakukan dengan kerap, sehingga anda dapat melihat perubahan positif kesan minyak ini pada kulit si kecil.

Baca juga:

4. Melindungi kulit bayi daripada gigitan serangga

Siapa yang tidak sayangkan anak, betul tak? Jadi pastinya anda sentiasa ingin menjaga mereka dengan sebaik mungkin.

Namun malangnya, dalam sesetengah situasi kita akan terlepas pandang sehingga mendedahkan kulit halus si kecil kepada
gigitan serangga
 seperti nyamuk. Keadaan ini hanya akan disedari apabila wujud bintik kemerahan pada tubuh si kecil, kan?

Tetapi anda tidak perlu gusar lagi, kerana minyak ini juga dapat memainkan peranan sebagai pelindung kulit bayi daripada serangan serangga.

Terima kasih kepada aroma unik minyak telon ini yang menjadi punca menghalang nyamuk daripada mendekati si kecil.

Apa yang perlu ibu lakukan hanyalah menyapu minyak ini pada bahagian
tangan dan kaki bayi
 – antara anggota tubuh yang sering menjadi sasaran gigitan serangga.

5. Meningkatkan kualiti tidur bayi

Pada awal-awal tempoh
selepas dilahirkan
, bayi masih belum dapat membezakan tempoh siang atau malam. Itu sebabnya bayi lebih banyak tidur di siang hari dan berjaga pada waktu malam. Keadaan ini biasanya akan bertambah baik secara beransur-ansur.

Namun apa yang merungsingkan adalah apabila
bayi akan menangis
 saat bangun daripada tidurnya. Sudah tentu situasi tersebut boleh menyebabkan keadaan menjadi kelam-kabut.

Jadi untuk membantu bayi
mendapat tidur yang lebih lena
, anda boleh memberikan
urutan lembut
 pada si kecil bersama minyak telon ini sebelum mereka tidur – tidak kira
tidur siang
 atau malam.

Aroma yang terhasil daripada minyak ini dipercayai dapat memberikan ketenangan kepada bayi untuk membantu mereka tidur dengan lebih nyenyak.

Kelebihan minyak telon
baby #
6. Atasi masalah penghadaman

Masalah sembelit
 merupakan antara keadaan
melibatkan sistem penghadaman
 yang sering dialami si kecil.

Bahkan sembelit atau
kesukaran membuang air besar
 ini sebenarnya merupakan masalah biasa untuk terjadi kepada bayi dan juga
kanak-kanak
 di seluruh dunia.

Jika situasi ini terjadi kepada si kecil, anda boleh menggunakan minyak telon bagi membantu mengatasi masalah tersebut.

Apa yang perlu dilakukan hanyalah dengan menyapu minyak pada
perut bayi
. Dengan cara ini, khasiat minyak dalam mengatasi masalah penghadaman dapat dirasai oleh si kecil.

Adakah minyak telon berbahaya untuk bayi?

Walaupun terdapat banyak manfaat minyak ini untuk bayi, namun ada beberapa perkara yang perlu anda pertimbangkan apabila hendak menggunakannya.

Bercakap mengenai bahayanya minyak telon
baby
 ini adalah berkaitan
masalah pernafasan yang dialami si kecil
.

Ia berpunca daripada bau minyak itu sendiri – terutamanya jika ia mengandungi bahan kimia berbahaya yang boleh memudaratkan kesihatan bayi.

Walaupun aroma minyak ini dikatakan dapat memberikan ketenangan kepada si manja, namun, penggunaan minyak secara berlebihan semasa melakukan urutan bayi amatlah tidak digalakkan.

Cara terbaik adalah untuk menyapu minyak ini dan lakukan urutan perlahan sahaja.

Sekiranya tidak pasti mengenai urutan yang boleh dilakukan, dapatkan rundingan
pakar pediatrik

terlebih dahulu sebelum melakukannya kerana ini pedoman yang masih perlu kajian lanjutan.

 Ini penting bagi mengelakkan perkara yang tidak diingini.


Penjagaan Lain